
`n Voorspel vir `n Afrikaanse Heldedig  ... ... .. 1 
AE dbe Ee GAN NS er Mg ak GEE oe od 
Sendelingskinders BEA EA ON EER DEE AR 
Vandag... AE RR SR AS Ed 
Op die slagrela ER ER RR od ed MR OE TED ve OD de 

1 List N DEE EL ke DAE ME BEES ed AA 
T Trou ER MOE EE EE ID AE EIER EA N Sk 
HI Vaomeiteiss GE SRRERE DAE ER OR DR ka dIe da 
TV BEE GE RR MG AE Oe eed vd 
REED EE RE ME Oe ee PP old aid 8 
VI Skeiding ERRIEDA 
VI EA ede oe EO og DE DE dee ek Me add 
VEE. 4 MY EE EG GE ae N ee EEN Re RE oe OE 

Aan `n Korrespondent EP Ed SR DE ir EE 
EER ER R.M EE Ke RE OS ee N 
Die Verlate Plaas ERG DRA ie AA DE dd 
dan DE N ARE EEDEN GR ie DE Le 
tred ket HK inder LEG Aa RE IE RS DIG WE od 
Die Koorsman RS AE eN ie Ad OPE VA DEE se 
Van: Woot:se: Laaste: Aard EERS Ee SEE MIKE BA 
By die Vlei ... . EL DEE ERG IE AN ES vo Gd 
Die Man met die ER EES GREG EG BEN PS (sr sd 

VII Groenspaan op `n koper-oulap 
ip. 'n Handvol gruis uit die Hantam ... 
X Het jy gesaai, en wil jy oogs behaal? ... 
XI As ek van verbeelding praat ... 
p.dil Ek het `'n ster sien skiet ... 
XIII Is jy bly om te lewe? . ed 

XXVI Jy wat staan treur ... 
XXVII Outa Adam en ek het read. 
XXVIII Gemmer-geur in die tuin en die mirre van 
minjoenet se) 
XXIX Diep water omring met palmies, waar dié 
vinke in speel ! rn PA 
XXX ,Kriek, Kriek!” in die sand sing my siële.” 
XXXI Waar die Katberg, witkapok-gekroon . 
XKXXIT Saal en toom en buikgort .. 

XXXV Daar `'s nog die lang rooi wapad voor my oe 

Boggom en. Voertsek het saam gelewe 
Fluit, windswaal, sing en fluit ... 


Hy staan daar sonder tietel—ongereken .. 


'n Krans-omringde seekoegat 
Susanna, waar die blare suis j 
Dit is die einde! Wat het jy AR? 
Waar die koue noordpool-naarheid 
Verroes is sy loop, verroes is sy haan ... 


Ek het `n mannetjie van potklei gemaak ... 


Sing, vinkie, sing! 
In `n gat daar onder die koine N 
Onder die waboom sit ek en wag. 


Grysblou bulte voor my en die diese 


op die pad 


'N VOORSPEL VIR `N AFRIKAANSE 
HELDEDIG. 


Mooi is die wêreld om my; mooi die veld 
In al sy geil, groen voorjaarsdrag gedos— 
Met elke koppie van die vaal Karo 
Rooi, blou en geel met blomme, groen met gras; 
Met elke klein riviertjie in sy kloof 
'n Aar van suiwer silwer deur die groen; 
En elke poltjie ruigte is versier 
Met afrikaners; en die hele veld 
Met geel gousblomme orals getapyt: 
Vol soos `n blomtuin is die vlakte en vlei— 
'n Paradys van weelde en van prag ! 
Die onbewolkte hemel skitter blou— 
Blou soos die sesde streep wat op die soom 
Van Ekbatanas mure, in die ryk 
Van Mede-konings, in die blakende son 
Geglinster het; blou soos die keisersklip 
Uit Oeral-berge, lapis lazuli; 
En blouer as die oë van `n kind 
Wat nog onskuldig is en nog nie weet 
Hoe later in sy lewe oor sy oog 
'n Grou waas soos gordyn val en sy lig 
Verduister dat hy blind word in die blou. 
Hier in die dal, waaroor die denne ruis 
En langgesleepte skadu's oor die klei 
Tot dwergies gaan verdwaal hoe hoër die son 
Van sport tot sport sy hemelleer beklim, 
Hier ja 'n stroompie murm'lend in sy sloot, 

In haas om gou-gou oor die grond te hol 
En snel sy soet, wit water te versuip 

Diep in die blou en bitter branderpoel, 
Waar swartgroen krewe kruip en klipvis swem— 
Bont soos die blomme—, en die kabeljou 
Met geelgestreepte slange praat en speel; 
En oor die stroom buig varings en palmiet 
En skaduend varkblomblare vir blafon. 

En ver daaronder lê gestrek die vlei, 

En verder nog 'n dorpie op die veld— 

'n Klompie strooidakhuise diep in groen, 
Elkeen met stoep en witgekalkte mure 

En met sy klein priëeltjie voor die stoep. 
Waar hanepoot en akker en kristal 

Met pasgebore ranke paal en plank 
Omarm, om met die geitjies teen die muur 
Soos maters in die mreson te speel. 

Hier het die wêreld vrede : die natuur 

Hou Nuwejaar vandag; en, nooit jaloers, 
Gloei oor die veld en tuin en vlei die son. 
Die geel kanarie kwetter op sy tak, 

En groen glaasogies gly van boom tot boom; 
Jan Heuningbaas spioen die heuningby; 

En oor die sugvoor tuur die hamerkop, 
Waar waterhoendertjies die water trap 

En bontgekuifde kraanvoëls en blou reiers 
Op een been paddavissies staan en vang; 
Dan verder waar die tuin nog half verslaap, 
Is die lemoenboord reeds in volle bloei; 

En onder die koejawelboom flankeer 
Bokbokmakierie met sy geelgroen bors, 
Om met sy maat daar in die bamboesbos 

'n Koor te skree uit pure voorjaarspret. 


O Vaderland, waarteen die Moedersee 
In oos en wes en suid liefkosend spoel, 
Waaroor die Twaalf Apostels ewig waak, 

En die kruissterre wag hou in die nag ! 

O Moedersee, wat om ons Vaderland 

`n Lawende stroom slaat met bewuste krag 

En met besielde mond die maan besing 

En elke kind van Afrika bekoor! 

Verlig my! Staan my by en leer my sing, 

Dat ek, ootmoedig met die oog gerig 

Op al die voorgegane vaderwerk, 

Die awenture van ons heldelyn, 

Voortrekkers en baanbrekers van die veld— 

Gebeurt'nisse uit ou verlede tyd— 

Die storie van ons Vaderland—in sang 

Aan elkeen wat wil luister, kan verkond ! 
En eers van hom, gekroonde seeheld—hy, 

Die pêrel-admiraal van Portugal 

Deur De Cambes—die sanger van sy volk, 

Wat Lusitanies storie in sy sang 

Verewig het—vereer, en nog vir ons 

Peetvader van geskied'nis, uitgangspunt 

Van al wat in ons laatgebore land 

Gebeur is in die onvergeetb're tyd. 


Die kloosterkerk van Belem hou sy lyk, 
Gekluister in `n ouderwetse graf, 
Omring met ouderwetse silwerwerk 
En koddig-mooi gebeitelde marmerkant. 
Daar op sy grafsteen lê hy afgebeel; 
En naas hom pryk sy wapen en sy skild, 
Sy seemanskepter en sy ridderswaard; 
En onder skepter, swaard en skild, sy naam. 
Hier deur die opestaande kloosterpoort, 
Versterk met fyn skerniere half verguld 
En ysterskuiwe en -grendels half verroes, 
Waai sag die suidewind uit Cascaes baai, 
En bring die seeruik waar hy salig rus, 
En strooi die seemis oor sy marmergraf 
In winter soos wywasem deur die kerk. 

Die kloosterkerk van Belem hou sy lyk— 
'n Godspaleis uit sagte steen gesny, 

Rooi sandsteen uitgewerk in kruis en kroon, 
In beelde en in blomme; elke blok, 

'n Meesterstuk; en elke rooi pilaar 

Gekroon met palmloof en lourier—'n prag 
En elke vensterbank, `n droom in steen; 

En elke toring glinsterend in sy tooi, 

'n Wonder in rooi sandsteen; elke deur, 

'n Kunsmirakel in gesneë steen; 

En elke lang, gekleurde galery, 

Gesny en uitgedos en opgeskik 

Met heil'ge martelaars, en engele 

Met halfgevoue vlerke, gerubim 

Met kinderkoppies en `n heil'gekrans. 

Die middagson straal deur die vensters neer— 
'n Reënbooggloed van reine en ryke kleur 
Van purper, geel, en perlemoen, en pers, 

En varsbloed-rooi, en smarag, en robyn; 
Die helf daarvan val oor die marmergraf 
Soos roukleed vir die lang-oorlede held, 
Die helf verhelder vensterboog en vloer. 
Die hoogaltaar, in heiden-heerlikheid— 
Gevlam, en wondervol met goud en kant 
En blomdamask-satyn en silwerwerk— 
Troon in die skemerduister, waar die boog 
Half sku die heiligdom met blou bestraal; 
En van die een kant kyk die Moederbeeld— 
Madonna met die kind—, en van die ander 
Hieronymus—die heilige patroon 

Van kerk en klooster—nmet sy engelkroon; 
En hoog oor alles hang die kristenkruis. 

Die heilige Hieronymus—vir hom 
Is al die sandsteen uitgebeitel, al 
Die bontgekleurde glas deur vuur geverf, 

En die gewyde kloosterkerk verfraai; 
Want elke baksteen van die binnemuur 
Is vasgemessel met gebed aan hom: 

,O heilige Hieronymus, Patroon ! 

,, Vir elke seeman wat jou naam vereer, 

,, Vir al ons seevolk op die wye see, 

,Gee bystand in die windbui en die storm. 


,,O heilige Hieronymus, Patroon, 

Pal in die toppunt van die Paradys! 
Bid vir ons seevolk wat op see vergaan; 
,, Vir elke seeman wat jou aanroep, gee 
,, Verlossing uit die vaevuur op sy tyd. 
OO heilige Hieronymus, Patroon ! 

Bid vir ons volk, en ons wat agterbly 
4n op die land in trane sit en wag 

As wild die ruwe warrelwinde waai. 

,, Vir elkeen wat jou naam en mag bely, 
,,(Gee vrede in die toekoms van verdriet 1?” 


En elke klip vas op die buitemuur 

Steun op Hieronymus; want in sy naam 
Is elke klip gevestig op sy plaas; 

Die hele kerk en klooster, eenmaal klaar, 
Gewy aan hom, en elke vlerk besproei 
Met water uit die heilige Jordaan, 

Geseën in die martelaar se huis— 

Die kerk gebou oor die apostelsgraf, 

Die Paulus-kerk in Rome—deur die Pous. 
Hier rus hy — hy wat vir Europa eers 
Die omweg om die Kaap na Indiës strand 

Gebaan het in die duister en die dag, 
Wat oor die ongekaarte oseaan 
Met heldemoed sy vaarpad het beseil. 
Vasco da Gama! (Grootkruis van Sint Jan! 
Columbus van die Kaap! (Gelukkiger 
As hy wat moedersiek en martelaar 
(Na jare van geduld en jammerly, 
En n4 `n nuwe wêreld in die wes, 

As sieraad van sy seemansdapperheid, 
Geskenk was aan ondankb're Spanjes vors) 
Op San-Domingo, waar die drywende sooi 
Van Saragossas seegras teen die strand 
Gespoel word, flou sy veelvervloekte kop 
Vir ewig het laat rus! (Gelukkiger 

As hy wat later op die Carib-see 
(Elisabeth van Eng'land se kaptein, 
Matroos en sanger, seeman en soldaat) 

Die ystergrys-vaal baard van koning Flip 
Geskroei het, en toe later met sy bloed 

Die 'Toring-beul se blok op 'Toring-plein 
Rooibont gevlek het! ËEn gelukkiger 

As (Cortez en Pizarro, wat die kruis 

Met oorlogsbrand en wilde krygsgeskreeu 
Deur Meksiko en Peru het laat loop! 
Want hier in Belem slaap hy stil sy slaap— 
Vereer en onvergete; en elke aand 
Kruip na sy graf die seeruik van die baai 
Waar die vaal water van die Tagus val, 
Verlore in die branders bleek en blou— 
Die trotse Tagus singende as hy spring, 
Vergeur met gras en wilde angelier 

En denneblare, en sy bewende stroom 

Uit Albarracins berge, in die hart 

Van Guadaljara, met (Guadiola meng 

En voortstoot deur 'Toledo en verby 
Torrijos, Talavera, en die wal 

Van Alcantara, waar die Alagon 

En Elga uit Gredos en Grata spruit, 
Deur Villavelha en Abrantes, deur 
Santarem en Galega, waar die vloed 

Van Zatas en die Canha uit die oos 

Met reiner reënoes sy mag verryk, 

Tot onder Lisbons skadu in die dreun 
Van die Atlanties' oseaan sy lied 

Versink en wegsterf met gebroke klank. 


Pd 

Hier by sy graf — hier waar die golf se geur, 
Vol seesout en die ruik van skulpe, vloei, 
En waar die sagte brander-gons weergalm— 
Hier kan jy staan en droom, en in jou droom, 
(Waar elke oomblik nuwe wondere skep, 
En elke punt bestraal word deur `n vonk 
Wat. bliksemsnel die beelde fyn verlig) 
Die hele storie van sy reis herbou 
En in verbeelding nagaan tot die end. 
So dromend kan jy ver na agter sien 
En ver vooruit, en vol ervarenheid 
Terugkeer in die hede en besef 
Hoe groot die waagstuk, hoe vermaard die man 
Wat eers die Kaap omseil het en die weg 
Na Allahabad en Atchyn se strand 
In ver Sumatra deur die Soenda-straat 
Gevinde het, en vir sy volk die eer 
Van seemans-owerwinning van die see 
Gegee het in die dae toe sy land 
Veel groter as vandag geteken was. 

Hier onder Lisbon lê sy ligbruin skip 
Klaar vir die lang-oorpeinsde pelgrimsreis 
Om die nog onbetrapte suiderland. 
Hier in die skemer skitter soos 'n ster 
Hoog op die voordek, stralende goud en geel, 
Die groot lantêren; op die agterdek 
Pronk in `n pragtig', goud-gestikte rok 
Die Moederbeeld, wat teen gevaar en wrak 
Die skip beskerm; en teen die voordermas 
Hang `n vergulde kruis, waar Kristus dra 
Met neergesinkte hoof die doringkroon; 
lin oor die beeld en hele agterdek 
Druip slaap'rig, vaak, die halfgevoue vlag — 
Moeg van die dagwerk; want toe vroeg die glans 
Heel Montjoie in die mêre met sy skyn 
Verheerlik het, toe was die vlag al daar; 
En in die middag, skroeiende in die son, 


8 


Het daar die tweekleur nog die dek oorhang; 
Nou in die warm en maanverligte lug, 
Verlate, slaap'rig, druip die vlag daarbo. 

En op die kaai loop mense; hier 'n man 
Geharnas in grys staal; daar 'n matroos 
Met harige bors en hardgespierde hand; 

'n Koopman uit Coimbra met sy stok; 

'n Lisbons' kanonnier; `n bruinswart Moor; 
'n Edelknaap in fyn ferweel; `n vrou 

Met wit mantilla-sluier; en 'n swerm 
Leegloper-seevolk wat uit Lissabon 

Om elke skip soos kraaie om `n skaap 
Byeenkom; en hoog op die voordek een, 
'n Forsgeboude man, fier in sy drag, 

Met koperharnas half verhul in sy, 

En swart samet wat oor sy skouers val. 

Die skeepslantêren- lig lê oor sy kop 

Net soos `n gloed en krans van louter goud, 
Waarin die ster wat op sy bors hang, blink 
Soos egte hemelsterre in .die nag, 

Wat skitter oor die wolke en van skyn 
Verander in die skemer—nou soos goud, 
Dan wit soos silwer, en dan rooi SOOS vuur— 
Kaptein en admiraal, Da (Gama self ! 

'n Vroeë mOremis, waarby die brood 
Gebreek word — en die seënende priester groet 
Die moêrester; en in die mOrewind 
Ontplooi die vlag; en teen die sparre val 
Die groot wit seile en word vasgemaak 
En vul met mêrewind. 'Die toue los! 

Die laaste skot gevuur! Die voordek vol 
Met almal wat die laaste vaarwelblik 
Op Lissabon se lewende straat wil werp! 

Dan langsaam die rivier af met die wind, 
Voort na die suidpunt—voort, en dwars verby 
Die rots van Rocca en Sint-Vincentskaap, 
Met al die bloue onbekende see 

Nog bakenloos en bibberend in die wes; 

En in die ooste al die woesteny 

Van Ofirs land, geheim, in nag gehul— 
Vlak teen die kus waar elke kaap verrys 

'n Donker punt wat groei en groter word, 

En dan verklein en in die noord verdwyn 

Tot niks. Eers Nun teenoor die tronend' piek 
Van 'Tenerif en Groot-Kanaries land; 

Dan Barbas en kaap Blanco en die bog . 
Van Benin en Biafra in die baai 

Van Guinea, waar die lou-warm golwe spoel 
Die palm-gepêreld' goudland; en die kus 
Van swart Dahomie, waar die vrou as man 
In oorlog omgaan en ontelb're smart 

As offer aan 'n afgod word betaal. 

En verder Lopez links by Annabon 

Vlak oor die ewenaars onsigb're lyn; 

Loango en [oanda in die land 

Waar deur bewoude modderpoele kruip 

Die nooit-gekaarte Congo in sy krag, 

En slaperig onder geile klimop-bos 

Die padda-krokodil die modder paai. 

En verder nog Benguela en die duin 

Van Mossamedes in Angola-land, 

Waar in stikdonker heidendom die slaaf 
Geslag word aan `n fetiesj-goggagod. 

En dan 'n kaal grys sand-bestrooide strand— 
'n Plat-vertrapte wêreld links; en regs . 

` Die altyd-sidderend', onbeseilde see, 

Blou, donkerblou, met hier en daar `n blaas 
Van sneeuwit skuim bereënboog deur die son— 
'n Onafsienb're vlakte, waar die wind 

Vir ewig skyn te sluimer en te slaap, 

En waar by nag die vyf kruissterre blink, 
Gespieël in die water, met `'n heer 

Van duisend waterligte en 'n skaar 
Vuurvliegies van die see, sodat dit skyn 

Die melkstraat het die hemel afgeval 

En spartel voor hy sterwe om die skip. 

Hier fladder oor die donkergroen tapyt, 

Soos skoenlappers wat oor 'n blomtuin vlieg 

Van sonneblom na suring heen en weer, 

Die sterk-gevlerkte vissies, silwerwit, 

Van brandertjie na brandertjie en maak 

Wit kringe in die maanlig as hul vlie. 

'n Skool van swart seevarke duik en spring 

Om met die dansende golfiies mee te dans. 

En bolmakiesie met die lig te speel. 

Die hele omtrek hier is kalm en stil— 

So elke nag en elke middag stil; 

En elke mêre, elke aand, so stil— 

Met net die sagte drywende duinewind, 

Wat skaars die seile voortstoot en die skip 

In langsaam vaart laat heenswem Soos 'n swaan. 

En altyd links die leë geelvaal strand— 

'n Lae sandveld, dor en droog en skraal; 

En altyd regs die water pers en groen, 

Die altydsuisende, onbeseilde see— 

Tot in die verte, vaag en vredevol, 

Die silwer, sand-besaaide strand verrys, 

Waar Tafelberg, trots met sy tafelkleed, 

Of, nakend groot, in al sy glorie troon, 

lin die gesternde hemel oor hom sprei— 

`n Krans-gekapte klipreus, grys met gruis 

En groen met bos en bome langs die kant, 

Nou nat met winternewel, en dan wit 

Bestraal met son, begroet met mreglans. 
O Tafelberg, die kroon van Tafelbaai! 

Kan hy oor wie as kind jou skadesleep 

(Gekruip het in sy slaap, geduldig wag 

Sy laaste sluimer in `n vreemde land? 

Kan hy wat eens bo-op jou tafelbank 

(Gestaan het in die sonskyn en die baai 

Vol skuim van dooie branders en vol wrak 

Gesien het—n4 die ru suidoostewind 

Die rotse van Drie-Ankerbaai verbreek 

En Groenpunt-strand verpes het met die oes 
Van seebamboes en blare uit die see—, 

Die Kaap waarvan jy kroon is, ooit vergeet ? 

En verder nog die punt wat na die pool 
Sy afgehakte rotshand uitstrek, waar 
Die golf deur ryk-versierde gate ruis, 

En elke korrel wit koraal weerklink 

Met dowwe donder van die donker see. 

Die egte Kaap! Kaap, waar die water ru 

Met onbeperkte mag sy offer soek ! 

Kaap tweemaal oorgedoop! Én eers deur hom, 
Peetvader van Loanda en Sint-Just, 
Bartholomeus Diaz—hy wat eers 

Die mag van onse rotsverbrekende vlak 

Gevoel het, en erken het in die naam 

(Cabo de los Tormentos, toe die skok 

Van die oor-dowende branders teen die strand 

Sy klein galjoentjie bewende laat dans 't. 

Kaap van die Wind en Storm! Kaap waar die see 
Wild opstyg in sy woede teen die wind, 

En wilder nog die wind die see verbreek; 

Waar lang, groen skuim-gekroonde branders bruis, 
En blink-fyn seedons teen die Blouberg slaat— 
Wit soos die vlokkies sneeu wat skommel en val 
In die kapokland waar die kafhok-dak 

Op wintermêrens skitter in die son, 

Wit met verstyfde reën en wit met ryp ! 

Ver in die steenland waar die dor woestyn 
Vlak afdaal tot die blougroen watergrens, 
Daar rys `n rif van rotse tot `n kaap, 
Waarteen die moesson sonder meely waai 
Ras Fartak in die Arabier se taal. 

Kaap van die Wind se Dood! Kaap waar die see 
Glad soos `n spieël en sonder rimpel speel 
Oor wit, gestrande skulpe met sv skuim; 

Want agter sy grys rotse-rif verkwyn 

Die warrel-moesson en word mak en stil, 
En fluister teen die water, wat hy vroeër 
Verkondig het met buld'rende basuin. 
Daar strooi hy geure van Gomorras meer— 
Die ruik van dadelbloeisels en die dons 
Wat wilde aalwyn oor Sokotra sprei, 

En malvabossies oor Mons Eliephas. 

Daar slinger hy `n waas van rooigeel sand 
Uit die woestyn waar Moses met sy volk 
Verdwaal het in die skadu van die berg 
Van Sinai, en waar die bloeiende staf 

Van Aaron `n almagtig' voorspraak was— 
En voetpad-stof deur hadjie-heer getrap 
Van Ewas graf in Jida—waar geen graan 
In somer of in winter groei, verbrand 
Deur jare van verwoesting—na die stad 
Waar die profeet Mohamed eers sy mag 
Verkondig het; en waar die Kaaba-klip 
Geheilig word, en Zem-Zems put vandag 
Sy veelvergewende saal'ge water stort; 
Waar eers die nuwe evangelie-woord 
Vertolk is vir die mensdom deur die voog, 
Die koopman van Medina; waar die sjeik 
Nog op sy wit kameel die Koran lees, 

En elke vroom, gelowige gebed, 

Vyfmaal herhaal, Gods eenheid luid vertel 
As teen sonsondergang die Muezzin-roep 
n Allah ad Allah oor alles klink. 

Daar sing hy van die sfinks, wat doodstil waak 
Vir eeue lank oor ou Egipteland; 

En van die piramiede wat daarnaas 

Tot praalgraf van die priester-koning dien; 
Van Memmons tempel, waar die swak gedruis 
Diep uit die hart van Afrika weerdreun; 

En van die Nyl, wat elke jaar verval 

lin elke jaar weer opgroei tot `n reus. 

Dan na sy warrel, slinger, en sy sing, 
Keer hy regsom en trek weg oor Sahara, 
Om as sirokko, skreeuende deur die land, 
Die grysvaal sand in stuipe te verslaan 
Tot wolke dig soos wierook, wat van ouds 
Deur tempel en deur troonsaal in die stad 
Van Memphis opgestyg het oor die lyk, 
Die mummie, van Rameses Farao. 

Kaap van die Wind se Dood, Ras Fartak, hier; 
En daar Cabo de los Tormentos, waar 
Die wind gebore word uit rook, en nooit 
Van sy storm-kragtig' skepter word ontroof ! 
Daar eenmaal in sy skomm lende galjoen 
Het Diaz na die reis uit Lisbon-baai 
Ons strand vereers gesien en daar geland. 
Daar het Saldanha eers die berg beklim 
En van die top met blye vreugde aanskou 
Die wyd-gestrekte ryk van Afrika— 
Van Soutrivier se vlakte, oor die grens 
Van Rodebloem, en Papendorp verby. 

n Vreugdeblik! 'n Veelbelowende land, 
En swanger met onkenb're magte, vol 
Met ongebore krag, geheim versluier ! 
Kyk na die noorde, waar die Pêrel blink, 
Met dou versier, versilwer deur die son; 
Nog verder, verder, na die wye veld 
Waar nog die leeu die poel by maanlig drink; 
Na Rodesand, en Roggeveld verby; 
Die seekoegate van die Olifant, 
Waar nog die woeste waterbos verberg 
Die wilde neushoringdier, en die flamink 
In rooie resimente staan en slaap; 
Waar boegoe elke kloof en krans vergroen, 
En koekmakranka elke vlei vergeur; 
Waar kanniedood sy asvaal blare ontvou 
En met sy rooi skarlaken blomme spog 
Oor kruidjie-roer-my-nie en ghnarra-struik, 

En wilde wilger, met voëlslym—-nog rooi 
Met bessies—bont bedek, dun skadu's werp; 
Waar geel sandlelies en viooltjies bloei, 
En blou kalkoentjies en aandblommetjies, 
En wilde appelkosies tussen loof 

Van wilde katjiepiering goudgeel kyk, 

En swart kraaibossies oor die suiwer pers 
Van vygieblomme op die slootwal pronk— 
Tot waar die Hantamberge nog die hart 
Van onbekende ou Karo bewaak. 

En in jou gees, Saldanha, dink jy sien 
Die nog veel verder afgeleë veld 

En Kalaharies vaal verbleekte sand, 

Waar Boesmans nog tot Heitsi Kabib bid, 
En met vergifte pyl die springbok jag, 
Soos Ismaeliete van die suiderland— 
Van almal vyand en vir niemand vrind; 
Beskou die vlaktes oorkant van die wal 
Van ongedoopte Oranje en die Vaal, 
Waar Betsjoeanas swerwe en die vrees 
Van Soeloe-bendes onvergeetbaar bly; 
Nog verder, verder, boontoe na die rand 
Van die Matoppo's in Masjonaland, 
Waar Skebas koningin haar skat van goud 
Vir Salomon van ouds vergader het — 
Monomotapa, waar die vestingmuur, 

Die werk van vroeg-vergete grawers staan 
As teken vir die toekoms; verder nog 

Tot bokant by Sambesie, waar die dons 
Van die grofruisende waterval 'n waas 
Soos reënboogmis oor ryke bosveld waai— 
 Waaragter, donker en geheim verskuil, 
Die joggom-ryk van koning Prester Jan, 
'n Fabel-spookland, vol met fabel-goud, 
'n Nooit gevinde, nooit te vinde land ! 

So groot die wêreld van ons Afrika, 

Do duislig groot en duister tot vandag ! 

Verander, wind, en stuur die mis verby; 
Lê ope al die ooste; wys die pad— 
Die slee-pad van die walvis—na die wyk 
Van Pondicherry en van Insulinde, 
Die uitweg na (olconda en die oos; 
Verskeur die newel wat in nag-grys hul 
Die grougekleurde punte van ons land, 
Waarom die weg na Indiës weskus draai. 

En jy, Johan, as huldeblyk en eer 
So veel vir jou as vors as vir jou volk, 
Herdoop die nuwe land, herskep sy naam: 
Die Kaap van Storme, waar die seewind huil 
En krakende golwe elke klip laat galm, 
Sal Kaap van Goeie Hoop en voorspoed wees! 
Verklaar : Nie meer misken, nie meer misnoem 
Cabo de los 'Tormentos sal hy heet, 
Die Kaap waarom die weg na Indiës strand, 
Die vaarpad na Golcond en 'Taprobaan 
En Soenda en Palembang, slinger en draai— 
Maar beter, en tot teken vir die tyd 
Wat later kom, en tot `n leus vir ons, 
Cabo de Bona Esperanza, Kaap 
Van Goeie Hoop; graveer hom op die kaart ! 


Da Gama rus in Belem, en sy graf 
Pryk in die rykversierde kloosterkerk; 
En Diaz lê begrawe waar die see 
Ook oor sy graf `n ver-verwvyderde gons, 
'n Dreun wat sangerig soos 'n windswaal sing, 
Die ystertralies in die raam laat tril— 
Die een ontdekker, seeman, eerste vrind 
Van Tafelberg en Afrika, vermaard 
As seereus deur sy dade en as held; 

Die ander admiraal, ontdekker ook 

En vinder van die vaarpad na die oos, 
Peetvader van geskied'nis van ons land 
En pêrel-admiraal van Portugal. 

En agter hierdie twee verrys `n stoet 

Van ander helde uit die voorgeslag, 

'n Lange reeks van name—Albuguergue, 
Almeida, Albertsoon, Diego (Cêo, 

n ander half vergete in ons tyd, 
Maar opgeskrywe in ons storie-rol. 


DROOM EN DOEN. 


,Scheepers lê begrawe in Graaff-Reinet se sand 1” 
Kêrel, droom jy nog van gisternag ? 

Vol aanlokkende kleure is die blomtuin van ons land; 
Voller nog die toekoms wat ons wag. 

Weg is tent en wasbank van die konsentrasiekamp; 
Weg die skrik van Martjie Louws gesag; 

Weg die las van smarte wat so aaklig op ons harte 

Swaar gedruk het in die wrede, ellendig” oorlogsdag. 


Scheepers lê begrawe in Graaff-Reinet se sand !”' 
Kêrel, droom jy nog van gisternag? 

Hoor hoe raas die stampers bokant op Witwatersrand, 
Net soos branders van die see so sag; 

Oor die hoë dakke, oor die wye veld, 

Op die koel wind in die middernag, 
Vreugdevol, tevrede met die werk en plig van hede, 
Sing hul sag 'n welkom vir ons beter, nuwer dag. 


Scheepers lê begrawe in Graaff-Reinet se sand!” 
Kêrel, droom jy nog van gisternag? 

Waar die veld verskroei is deur die woeste najaarsbrand, 
Kan jy weeld'rig' weiland-gras verwag; 

Siele wat gefolter is deur pyn en skimp en smart, 
Word gelouter deur hul eie krag; 

Wil jy vyand lewe, nooit vergeet en nooit vergewe, 

Bitter bly alleen staan as ons groet `n beter dag? 

Scheepers lê begrawe in Graaff-Reinet se sand!” 
Kêrel, droom jy nog van gisternag? 

Speur jy nog geen dagskyn in die ooste oor ons land, 
Goue lig wat helder op ons lag? 

Dra jy nog jou droefnis, wat die duister duisendmaal 
Donkerder sal maak as middernag ? 

Sit jy nog te temer in eergist'raand se skemer ? 

Ons het reeds geworstel met die taak van nou vandag. 


Scheepers lê begrawe in Graaff-Reinet se sand!” 
Kêrel, droom jy nog van gisternag? 

Plaas jou liefde en ywer, alles wat jy het, as pand 
Vir die luister-toekoms wat ons wag. 

Hy's die grootste patriot wat al die mensdom min, 
Wat vergifnis bo vergelding ag; 

Wat kan ly en lewe, bloed versoen en haat vergewe, 

Altyd yw'rig-werksaam vir `n beter, nuwer dag. 


Broeder, toe die Noodlot ons gelei het tot die rand 
Waar vertwyfling niks sien as die nag; 

Suster, toe die doodswolk donker oor ons vaderland 
Oorgetrek het met die Dood se mag, 

Was jou siel so stukkend dat dit nie meer siel kon wees, 
Nie meer lig kon uitstraal uit sy krag, 

Nie meer mens kon heet nie wat die Liefde nooit 

vergeet nie, 
Sterker en gelouter vir `n beter, nuwer dag? 


Scheepers lê begrawe in Graaff-Reinet se sand |”' 
Kêrel, laat hom rus tot opstaan-dag ! 

Wat herinnering vashou van die smarte van ons land, 
Staan vir ewig as weergelding wag. 

Elke smaad en onreg op die aarde word vergeld! 
Joue nie die plig daarvoor en mag; 
Joue nie die oordeel—was dit nadeel, vrind, of 
voordeel? 
Joue net te arbei vir `n nuwer, beter dag. 

SENDELINGSKINDERS. 


Die wind die waai die denne deur en wuif teen die 
mirte aan: 

Kom gee my die geur van jou blare—kom gee, eer 
die geur verslaan; 

Want ek sal dit sprei oor die Boland en ondertoe na 
die see, 

En ek sal dit slinger die berge oor waar die grysvaal 
sing-valk skree, 

En ek sal dit strooi oor die velde, versprei oor die spruit 
en vlei, 

En ek sal dit meng met die waboom-ruik, wat anders 
geen maat sal kry; 

En same sal jy die bossies streel, want ek is die Suide- 
wind, 

En ek is van alles wat lewe en groei, die teerbeminde 
vrind.” 

Die mirte, pers met hul bessie-oes; dié waboom- 
heuning soet; 

Die klossies, bont in hul kleureprag soos nuut-geplaste 
bloed; 

Die wildesering en die berg-jasmyn; die katjiepiering- 
bos; 

Die suringblommetjies by die wal, in goud en geel 
gedos; 

Die witvlei-lelie, wat sierlik staan en geur SOOS ryp 
kaneel; 

Die doringrosies by die dam, wat van die sonlig steel; 

Die asters in die blommetuin en die gemmerstruik wat 
bloei 

Daar tussen die vinkel en tuin-anys wat lommerryk oor 
hom groei; 

En elke blom wat geur besit, gee van sy geure mee; 

En die wind die waai deur die denne en spoel dit na 
die see. 

Hy spoel dit oor ou Kaapstad, oor ER meal oor die 
vlei, 

Oor Stellenbosch, Sarepta, en oor die Botlary, 

Oor Roodesand en Tulbagh, en oor Genadendal; 

Hy waai dit noord Goudini-toe, tot dit by Woester val, 

En wes-toe oor na Saron, teen Winterhoek se wal, 

En noord-toe, oor die berge, ver noord tot Wupperthal, 

Dan see-toe, see-toe, see-toe, waar Ebeneser rus, 

'n Kale duin met krale, sag deur die see gesus. 

Hy jaag dit noord-toe, noord-toe, oor 'Troe-troe en 
verby 

Concordia, Kommagas en Pellas, tot hy kry 

Die dunbegroeide vlaktes van Groot-Namakwaland, 

Waar met sy wierook mengel die wasem van die sand. 

En orals waar hy deurwaai as teerbeminde vrind, 

Daar groet hy met sy koelte 'n sendeling se kind. 


Ons vaders was met die gees besiel om alles op te gee 
En deur te werk met vlyt en smart in worstelstryd en 


wee; 

En ons het geërwe `n deel daarvan—teen wil en dank 
'n' deel : 

Die krag om te staan en alleen te ly, eers veg en later 
speel. 


Misken, misgun, verspot, vertrap, verstote en bemind— 

Dit was in die oue tyd hul lot—dis onse deel as kind ! 

Gee aanstoot hier, maak vrinde daar, onwrikbaar in 
jou trou; 

Verkondig luid jou ideaal en wat jy waarheid hou— 

Wat skeel dit as iemand glad anders dink : die wêreld 
is groot genoeg, 


22 


En die hele land lê wag vir werk, vir dolwe en eg en 
ploeg, 

En die hele land is duister nog, stikdonker as die nag; 

En `'n mens se lewe is baie kort, net soos 'n winters- 


dag. 

Breek n bou op, maak glad die land, totdat ons 
somer kry, 

Van bokant noord by Keetmanshoop tot suid by 
Botlary, 

En vra nie wat die toekoms bring, wat mense mre 
brom: 


Vandag se plig is eerste plig, en Ebeneser kom. 


Sendelingskinders teen wil en dank, gebore om te gee 

Alles die beste wat ons besit, in worstelstryd en wee; 

Sendelingskinders die wêreld deur, vry soos die wind 
wat waai 

Van Pellas onbeplante sand tot in Saldanhabaai; 

Sendelingskinders `n strepie deur—die vaders gees is 
groot! 

Misverstaan en halfpad sku, `n erfnis-las soos lood 

Lê op ons die lewelang totdat ons rus sal kry, 

Van bokant noord by Keetmanshoop tot suid by 
Botlary. 

VANDAG. 


Wat van die nag, o wagter op die wagplek? 
Wat van die nag wat sterloos oor ons strek? 


Nie deur die knal van bomme en kartetse; 

Nie deur die suis van koeëls, die blits van sabels; 
Nie deur die rook van huise, ru in vlam; 

Nie deur die wilde warr'lende rumoer 

Van krygsgedrang en woeste oorlogswoede; 

Nie deur die haat van vrind teen vrind as vyand; 
Nie deur die wrok wat wanhoop wins sal gee; 
Nie deur die onreg wat vir reg beken word; 

Nie deur die mag waar rede voor verpand word; 
Nie deur die skimp wat smart tot smaad verander; 
Nie deur die druk van dwang en dwing'landy; 
Nie deur die hardgegesperde band van griewe; 
Nie deur die skand' van skaars-betaalde skuld 
Word volke en nasies opgebou tot sterkte 

En lewenskrag en louter selfbestaan, 

Of uitgedoof die glinsterglim, wat gloei 

Diep in die volk se siel, en wat sal vlam 

Met voller glorie nd die worstelstryd. 


Vermom deur haat, jaloersheid en verdriet 
Staan volk teen volk, geduldig lydend, vas 
In al wat dierlik in die mensheid woel— 

Elk mislik in homselwe as die nag 

Met skemerstreling tot oorpeinsing lok 
En elk sy dag oordink en in sy hart 
Vergifnis vir sy eie val moet vra. 


[eer dat die louter liefde vir jou land, 
Die groter liefde vir jou medemens 

Nie uit- maar in-sluit; dat die paradys 

Nie meer op die manier van Mohamed 
Alleen bevolk word deur soldate-dood; 
[eer dat die band wat volk aan volk moet heg, 
Nie meer verbreek mag worde deur `n hand 
Wat nie almagtig is nie; dat die see, 

Die lug hierbo, die aarde waar ons trap, 
Vry vir elk mensekind moet wees en bly— 
Nie afgebaken soos 'n agterwerf 

Vir een 'of ander wat die sterkste is. 

Leer dit en lewe na jou leer, en ly 

Totdat jou wêreld ook dieselfde les 

Geleer het, en wat mens is, mensheid ken. 

OP DIE SLAGVELD. 


Hemel en aarde bewe, en onder my kraak die grond, 
En rondom my kop daar swewe die rook van kruit en 
lont. 


My oë is vol met ligte; my pad is `n grys-grou lyn; 
En die skim van Ou gesigte rys voor my en verdwyn. 


Ver. agter 1ê die dooie, oorweldig en alleen; 
Ver voor my skyn die rooie sonsondergang se seën. 


Ek sien my kinderjare: ek is weer op die plaas, 
Deur die poplier se blare strooi sonneglocd 'n waas. 


Daar speel die meulwiel saggies met sy ou watervrind, 
En duisend blare-vlaggies waai in die mrewind. 


Daar kwetter in die klawer die sprinkaan as hy speel, 
En vinke in die hawer deur sonnelig gestreel. 


Ek hoor die draf van perde wat oor die trapvloer gaan, 
Ek sien die torre terge die vrugte in die laan. 


Die koeëls gons al dreigend; ver bo my bars `n bom; 
Die dood tree nader swygend as die kanonne brom. 


Dood in die oorlogsdampe, dood vir sy volk as held— 
'n Offer aan die rampe wat wemel oor ons veld! 

Sterwe en sonder grasie, alleen op die veld te val, 
Met die hoop op 'n groot lykstasie as die laaste sarsie 
knal ! 


Vrees vir die nag se noute, verstikkend in sy mag, 
Bedwelm my in die goute en steel my daglig-krag. 


Kan ek my lewe langer of beter uitrek nou 
As al die donker, swanger met lig, my toekoms hou? 


Sal ek my kennis borge in droefnis van vandag 
Teen die miskien van morge, wat in die duister lag ? 


Sal ek die pyn van hede verander in plesier 
En dink aan die verlede, wat nooit meer kermis vier? 


Weg met die dol gedagte! My plig lê vlak voor my; 
En skittrend kleur die pragte van sonnedood die vlei. 


My plig ? Om hier te sterwe, my bloed hier te vergiet 
Vir haat van haat geërwe, lands-eer en volksverdriet? 


Vir nyd wat nydig asem, en eer wat staan gekroon 
Met swaweldamp en wasem van velde waar hy woon? 


Vir verder breuk van skakels wat volk aan volk moet 
heg, 
Om waar te maak orakels wat profeteer geveg? 


Vir skending van wat edel en hoog en heilig bly, 
Om later te gaan bedel en sielsgebrek te ly? 


'n Swart, verroeste vrede, geluk- en vreug-gekleur, 
Sien ons in lang verlede, verlore jare treur. 

'n Wye vlakte voor my, veraf die berge blou, 
Die sterreglorie oor my, die voetpad droog en grou. 


Die lug verkleur in grade van silwer-groen en blou, 
En agter val die skade van smart en van berou. 


'n Swart gordyn rys voor my; my maters lê daar koud; 
Die sterre blink hier oor my en glinster net soos goud. 

LIEFDE. 


Wie ken die krag wat sterre laat verskyn 
As die jong nag weemoedig-duister ween 
En purpergroen sy droefnis-trane reën 
Oor die ou dag, wat vaal, verlam verdwyn? 
Wie ken die groter krag wat my laat kwyn 
As ek moet stoei, geen mens kan weet waarteen, 
As ek moet hink, geen mens kan weet waarheen, 
En my plesier gee, ja in pure pyn? | 
Ek ken dit self nie, en ek weet maar dit: 
Ek het jou eenmaal in jou siel gewaar, 
Diep in die skimryk waar die liefde sit, 
Waar al wat krag is, lank was opgegaar 
Om vir my in my nood tot hulp te wees, 
Tot goue kettings binde gees aan gees. 

II. 
TROU. 


Ek dra geen krip en kromband om my arm 
Vir jou, wat. voorgegaan het; want ek weet 
Ek sal jou nooit, ek kan jou nooit vergeet, 
Al word wat warm is, koud: wat koud is, warm. 
Het. ek die vrég'te sê: Ag, ek: edrbarm 
My oor my. vrind,” as droefnis liefde vreet, 
En in my eensaamheid my voorkop sweet, 
En louter klag slaat in my ore alarm? 
Het ek die reg te wonder of jy walg 
Oor spook-verskynsels in `n spokeland? 
Ek, wat ongierig opkyk na die galg 
Van werklikheid, wat klaar staan vir verstand— 
Ek, traneblind, wat in die duister tas 
Half flou, verkreupel deur die lewenslas? 

HI. 
VOORUITSIG. 


Vanmiddag was die berge donkerblou, 
'n Magtig' ringmuur, swart en duister-dig.. 
Die son, beskroomd, was gierig met sy lig, 

En die hael-swanger hemel hard en grou. 

Daar was geen straal vir glinst'ring teen die rou; 
(Geen korrel kleur, om in die swart te stig 
Die kleinste eiland in die vergesig— 

Maar net maar reuse-wolke vou aan vou. 

En somar in `n omsien het die wind 
Die donker wolke uitmekaargesprei; 

'n Splinter goud het halfpad my verblind, 

En vlammend' kleure was oor veld en. vlei. 

So was my liefde eenmaal amper grys, 

En joue het my myne weer gewys. 

IV. 
Hoop. 


Ek het geen wierook om as offerande 
Jou toe te swaai as ek jou siel begeer; 
lik het geen lof, amper geen liefde meer, 
Om by te voeg by al die reeds verpande 
Lof, lietde en leed wat eenmaal, tot my skande, 
Ek vir jou uitgestort het. Nog `n keer, 
Ein sonder pronk of prag, wil ek probeer 
Om weg te worstel uit die willesande 
Waarin jy my verlok het met jou lig, 
Wat soos vuurvliegies in die duister dartel, 
n soos vuurvliegies uitdoof en verkwyn. 
Ek het jou siel nie; maar jou aangesig 
Bly myne vir altyd, totdat ek spartel 
In dodes-angs en in die nag verdwyn. 


V; 
DOOD. 


O trotse Dood, die mense doen jou eer, 
Bang vir jou hartstog, huiw'rend vir jou hand, 
Wat lewe wegslaat en die donker land. 

Hiernamaals aanwys, waar die spoke weer 

Tot mis en onaantasb're ligte keer. 

Hul noem jou groot, God van die Anderkant, 
Genadeloos, verhewe bo verstand, 

Vors van die vors en Heerser van die heer. 

En tog, daar is 'n trotser mag as jy, 

Wat ons beperkte wysheid nooit kan meet— 
n Mag wat alles sterk maak en verkwik, 

Al is jy, Dood, ook met ons. Ja, vir my 

Is elke kind se eerste lewenskreet 
'n Groter wonder as sy laaste snik. 

VI. 
SKEIDING. 


My skat, as eind'lik ek van jou moet skei, 
En een van ons moet ingaan in die nag 
Waar wie-weet-wat op elkeen van ons wag, 
Waaruit geen mens nog troos nog tyding kry, 
Wees dan gerus, want dié wat agterbly, 
Gedenk sy maat wat mym'rend in die prag 
Van die onkenb're skaduland sy drag 
Alleen moet beur, tot oor die land verbrei 
Die glans van volle onsterflikheid en vree 
Vir ewig en ons weer mekaar ontmoet 
in weer as maats so hand in hand kan dwaal 
Oor oewers van 'n onbegrensde see, 
En elke brander as hy bruis, begroet 
Met dankbaarheid wat elke droef betaal. 


VII. 
DIE AAKLIGSTE. 


Dit is die bitterste van alles, dit 
Dat wat ek liefgehad het, wat nou dood 


En weggeleg is in 'n kis van lood 
in sederhout, onsterflik êrens sit, 
Of swerwe as 'n spookwolk silwerwit 

Deur onbeperkte magte voortgestoot 

Miskien, soos ek, verlate, of in nood 
Maar onbereikbaar, ook al smeek en bid 
lik al die dag en jammer al my tyd. 

Dit is die bitterste dat ek geen hand 

Kan uitstrek, hulpvol, meely'end in my smart 

(seen steun kan gee, hoe hard en swaar die stryd; 


En dat daar swerwe in die Dodeland,. 
Verlate, wat ek liefhet in my hart! 

VIII. 
MYMERING. 


As ek aandagtig in die aandlig tuur 
En diep oorpeins al wat ek hoor en lees, 
En wonder in gedagte wat sal wees 

Geheim verskuil agter ons lewensmuur, 

En waar die Dood ons eind'lik heen sal stuur, 
Dan voel ek sterk en seker, want my gees, 
Tevrede en geduldig, sonder vrees, 

Wag soos die middag op sy skemer-uur. 

Maar as ek dink: ,, Miskien, ag, kom ons weer, 
TT 'rug in die lewensworstel en -gewoel, 

Waar bitter noodlot al ons vreug verniel 

(in al ons ideale ru verteer,” | 

Dan is dit amper of ek in my voel 
Koud, koud my hart en hoendervel my siel. 

UIT Dit OU YD 


Rooi satyn en strikkies—'n snaakse skepsel 'n vrou! . 

Strikkies en bont satyn en rose van krip in die rou; 

En `n ewige lag om die mond, wat altyd maar byt en 
SNOoUu; 

'n Opgetakelde spinnekop, wat diep met haar pie 
klou. 


Jy sê ek is gek en nydig? Nou ek sal jou die saak 
vertel. 

Jy dink dis die hemel hier; maar glo my dit is die hel, 

Om die folt'ring van verdriet en die kanker wat aldag 
kwel. 

Nou luister goed en bedaard, en ek sal jou die saak 
vertel. 


Sy was my meisie, sy. Laat staan maar haar lippe en 
mond; 

Laat die digters praat van pêrels—hulle ken al die 
leuens pront—, 

Van haar oë so skitterend helder as die ster van die 
mêrestond 

Eer die eersteling-straal van die dag die skadu verkort 
op die grond. 


Sy was my meisie, sy, en ek dog ek kon goed ver- 
staan; 

Maar my liefde was groot genoeg om ie in 
stukkies te slaan. 

En my vrind en ek was klaar voor die koms van die 
volle maan 
Vir die daad ons opgedra. Ons het albei pal gestaan. 


Op 'n aand so kort tevore het my meisie my gevra 

En gesoebat ek moet tog sê : Is ek met hul, nee of ja? 

Ag, sy het my hard berispe, en ek kon dit nie verdra; 

En ek het haar toe alles gesê, want sy het my so 
gepla. 

Die geheim, `n doodsgeheim, want ons lewe was op 
die spel. 

Daar was opstand—,,Ja, my skat, sê maar vryuit wat 
jou kwel—'” 

Ons was vyftien man gereed om die eerste wip te stel; 

Ek was voorman van die klomp—en ek het haar alles 
vertel! 


Die dag daarna was ons vas. Sy het witvoetjie 
gespeel. 

En sy laaste woord het my vrind gepraat met die strop 
om sy keel, 

En my laaste sien van my maat was `n yk in swart 
ferweel.. se 

'n Vrygeleide vir my en vir haar—kan jy jol dit 
verbeel ? 


Daarbo op die ou kasteel, waar die vlag van die keiser 
waai, 

Was 'n nuwe galg geslaan waaraan veertien van ons 
moes swaai. 

Sy was my meisie, sy, en sy het ons algar bedrieg, 

Somar uit pure liefde vir my—Jja, 'n vrou kan lieg! 


AI 


En ek swerwe rond in die wêreld, 'n gevlekte man in 
die rou, 

Met die skimp van verraad as skande en `n smaad 
wat nooit verflou. 

En jy sê ek is gek en nydig as ek praat soos ek praat 
met jou 

En vloek op satyn en strikkies en die spinnekop-hart 
van `n vrou! | 

AAN 'N KORRESPONDENT 


wat vra: 
nie 7” 


Geen woord het ek om weemoed te vertolk; 
Geen stem om smart te slaak; 

Geen vleiend' vaandrig-slagspreuk vir ons volk, 
Wat in die hart kan raak. 


Ons het ons land bevlek met bloed, soos blare 
Grevlek word deur die reën; 

Dwarsdeur die draf van smart-belaaide jare 
Het ons geworstel heen. 


Tot waar toe? Waar die nagmot uit die blom 
Sy druppel heuning steel? 

Waar in die sterreskyn die steen-uil brom 
En met sy nagprooi speel? 


Of verder, tot `n punt, hiernamaals waardig 
Die nageslag as roem? 

Of laer, tot die trots van ryk hovaardig 
Wat land en volk verdoem? 


Bloed vir ons land het ons gestort volop— 
Die beste, jongste bloed; 

Die sterwe-skrik van koeël, kanon en strop 
Deur plig vergoed; 


4 Waarom skrywe jy mie iets oor die oorlog 


j) 

Smart vir ons land het ons deurstaan en skande 
Wat dieper, seerder sny; 

Siel van ons siel gebring as offerande: 
Te lewe en sterwe—vry ! 


Vry soos die valk, wat veld en kloof oorswewe— 
Van niks wat na kom, vrind, 

Of soos die almagtige see wat bruis en bewe 
As weergalm vir die wind. 


Geen woord het ek om prys te gee of blaam; 
Geen stem in koor te sing; 

Net maar geloof, wat twyfel kom beskaam 
En troos in trane bring— 


Geloof dat alles wat ons is en het, 
Nog groter groot sal groei; 

Uit afgeleefde jare, bloed-besmet, 
Nog beter jare bloei— 


Geloof die skans van onverstand, wat skei 
Wat hand in hand moet gaan, 
Sal onverbreek nie deur die eeue bly 
Deur liefde wat verstaan— 


Geloof `n volk wat soveel bloed en smart 
Vir vryheid het verpand, 

Ook lewe en werk en ywer, en sy hart 
Kan offer vir sy land! 

SALMON VAN AS. 


[Salmon van AS was een van die drie persone wat 
die Engelse regering as misdadigers obgeëis en van 
die vredesvoorwaardes van Vereeniging uitgesluit het, 
om rede dat dit beweer was dat. hy” n “Engelse offisier 
vermoor het. Die feite van die ,,moord”” is Soos 
hieronder beskrywe. Van AS, oortuig van Sy onskuld, 
het geweier om te vlug en het kalm en bedaard op 
Heidelberg gebly, totdat hy later gearresteer is; en md 
'n krygsgerig waar hy geen kans gehad het om Sy 
getuie te roep mie, is hy veroordeel en die anderdag- 
more doodgeskiet en sy lyk begrawe in die kloof. 
Daar op sy graf is die dorimgegboom geplant deur sy 
veldkornet. Van As se lyk is later opgegrawe en 
plegtig in die Heidelbergse kerkhof ter aarde bestel, 


tesame met dié van ander Heidelbergse burgers. 


Teenoor die kerkhof-ringmuur, 
Hier in die kleihard' sand, 
Groei 'n verlate doringboom 
Dertien jaar trug geplant, 
En waak oor `n leë grafplek 
Onder die suikerbosrand. 
* * * 


Op 'n koppie wat kyk na die wes toe, 
[Lê `n voorpos te luister en wa 

Daar's 'n kraak in die kors van die wolke, 
Waar die helder maan deurkyk en lag; 

En die wind van die suikerbosrandjie 
Maak kouer die kou van die nag. 

Daar's `n kêrel te perd met 'n wit vlag— 
`n Kêrel wat klatergoud sprei, 

Wat elke aand kom en die voorpos 
Met vleiende praatjies verlei. 

Hy sanik gereeld: ,,Dis onmoontlik 
Te win teen ons heerskappy !” 


'n Mouserskot knal in die duister; 
'n Ruiterloos' perd draf verby, 
En die Kaffers hol trug na die kamp toe 
Die nuus van die daad te versprei; 
Die vleiend', fynpraat'rige kêrel 
Sal nooit weer `n voorpos verlei. 
* * * 


Daar's `n droewige volksvergadering 
Waar Vereeniging kyk oor die veld, 
En dapperste vaderlandsliefde 
Moet swig vir snode geweld, 
En lewe lyk duurder as doodgaan 
Vir hom. wat op eer is gesteld. 


Die oorlog is eind'lik geëindig 

Net soos hy begin was, met moed; 
Die smart en die lang reeks verliese 

Moet stadig deur vlyt word vergoed, 
En Vereenigings vrede bekragtig 

Deur Salmon van As met sy bloed. 


i * * 


In die dagbreek se skemer se groute, 
Eer die son oor die randjie verskyn, 
Eer die oos nog sy oes van skarlaken 
In die goud van die dag laat verkwyn, 
Het hul Salmon van As teen die tronkmuur 
Verlos van die wêreld-pyn. 


*€ * * 


' 


Sy vaderveld lê daar voor hom 
Half dof in skemergrou; 

Hy sien die suikerbosrandjie, 
Die kloof wat sy lyk sal hou, 

Die ou Johannesburg-wapad, 
Nog wit met die mOredou. 


Die skyn van die mêreskemer 
Was blink op sy gesig; 

Die ou Johannesburg-wapad, 
Half wit in die mêrelig, 

En `n tiental Metfordkoeëls 
Was vlak op sy hart gerig. 


* * * 


Daar's 'n graf teenoor die kerkhof— 
Dis 'n leë grafplek nou; 

Daar's geen grafsteen met sy spreukwoord 
Wat kan praat met my €n jou— 

Net `n dertien-jaar-ou doringboom, 
Wat die storie help onthou. 

DIE VERLATE PLAAS. 


Die setel van alles wat oud is, 
Verlate, verdor, en verwoes; 

Maar geler nog meer as die goud is 
Die geel vaa sy gousblomme-oes; 
n groener as helder smaragde, 
Wat tinte uit reënboë trek, 

Is die pronk van sy @rasige pragte, 
Deur winter gewek. 


Verwar deur die wind lê die duine, 
Om elkeen `n weerklank te gee 

Vir die sagte gesang van basuine 
Geblaas deur die bruis van die see. 
En magtige asgroue rotse, 

Oorgroei met rooi seegras, hou stand 
Teen die skok van die branders se botse, 
Wat slaan oor die strand. 


Sy lot is die aaklige leemte; 

Sy vonnis verlate te bly 

Vir altyd, verwoes tot `n vreemdte, 
Vir altyd daaronder te ly. 

Die vonnis wat oor hom gespreek word, 
Is sonder 'n kans van appel. 

Sy prag en sy praal moet verbreek word 
Deur kwale wat kwel. 


AS 


Geen grasie, al is hy onskuldig; 
Geen glim van genade, al gluur 
Verwoesting wat wag ongeduldig, 
Deur sarrende noodlot gestuur. 
Geen traan wat as trooster kom lawe 
Sy dood-owerrompelde duin; 
Hyself is sy graf en begrawe 

Sy rykdom in puin. 


Geen aalmoes te kry vir sy armte; 
Geen drank as die dors op hom druk; 
Geen wierook behalwe sy warmte, 
Wat lewe en sap uit hom ruk; 
Geen water, hoe hard en hoe magtig 
Die middagson alles verskroei; 

Geen kleure, hoe purper en pragtig 
Die hemel ook bloei. 


Die jare vergaan oor sy jammer. 
Ontroof van sy weelde, is hy sat; 

En die dou van die mre maak klammer 
As modder die sand van sy pad. 

En die aandson, wat vloei oor die vlakte, 
Gee gloeiende krone van goud 

Vir sy rotse en wind-afgehakte 
Kransklippe so oud. 


Hier huisves geen hoop op herstelling, 
Want alles is mislik verwoes; 

Die toekoms voorspel net maar kwelling, 
Soos water op yster die roes. 

Die plaas is met ruiene bepêreld 
Waaronder `n goggaland woel; 

Sy glorie is weg uit die wêreld, 
Sy glans weggespoel. 

Die duisendpoot kruip oor die drumpel, 
Om skuil in die voorhuis te soek; 

Die slang, as hy sluip, maak `n rimpel 
In die stof van die voorkamer-hoek; 
Die uil en die vlermuis is bure 
Daarbo op die solder se balk; 

En op die vervallende mure, 

Daar huisves die valk. 


Die suidewind skommel die deure; 
 Skerniere rinkink as dit reën; 

Sy enigste wierook is geure 

Wat natte verrotting verleen; 

Die #imrmiet kleeë visadn dié rame, 
In skowwe wat skurf is en grof; 
Die vuil en die stof maak tesame 
Wat helder was, dof. 


Sv blomtuin, verwoes en verlate, 
Lê wild deur die wind afgemaai; 
Die heining vol skeure en gate, 
Waarin die dik spinnerak swaai; 
En tussen brandnetels en kweekgras 
Groei varings, tot dwergies verklein; 
En suidissels martel die week gras, 
Verwit en verfyn. 


Die almagtige kragte word ouer, 

Die wêreld word kleiner en skraal; 
“reen sterkte wat dien as behouer, 
Hoe diep ook verwoesting mag daal. 
En selfs die natuur skenk geen vrede, 
Maar handel as aartsvyand voort, 
Tot lewe moet wegsink, oorlede, 
Vermink en vermoord. 

Geen liefdeglans kom hier te lawe, 
Geen geur strooi 'n waas wat versag, 
Waar, onder die eeue begrawe, 
Die wêreld erbarmelik smag. 

Geen heil het die dag vantevore 
Gebring, en vandag gee geen heel; 
Geen redding uit daglig gebore 
Kom val hom ten deel. 


Was sonde ook hier om te sidder 
Vir toekomste duister en grou? 

Vir bidstond was hier ook `n bidder 
Besiel met oorwinnende trou? 

Het geloof met gewetensbesware 

In oertyd hier orals gekamp, 
Oorwinnaar in hoop en gevare 

En eind'like ramp? 


Geen antwoord, behalwe die winde, 
Wat ewig oor veld en oor see 

'n Rusplek loop soek en nooit vinde, 
En jammer en huil in hul wee; 
Geen antwoord, behalwe die donder, 
Wat ver in die skemeraand dreun, 
En orals sy mag laat bewonder 

En kranse laat kreun. 


Die kranse se skadu's word tenger; 
Die blou lug word sieklik en bleek; 
Die klofies se engtes skyn enger; 
Die daglig word dowwer en breek; 
Die wes word `n wêreld van bonte 
n glansryke vlammende vuur: 

Die dag is gedaan; al die rondte 
Verkondig sy uur. 


SI 


Die lag van die lokkende nagte 
Nooi motte en vlermuise uit; 

Die hamerkop staan ingedagte 

En hoor hoe die naguiltjies fluit; 
Die mierkatjie kruip in sy gaatjie; 
Skerpioene kom dans sikketees; 
Muskiet in die spinnekop-draadjie, 
Hy bewe van vrees. 


Die boegoe-geur sprei, en die vlei-land 
Is geel met aandklossies in bloei; 
Die hele verlate ou weiland 

Het rus van die ramp wat hom skroei. 
Die boer-in-die-nag vou sy blare; 
Die wilde ajuin staan en gaap; 

Die yw'rige dagkewerskare 

Lê vas aan die slaap. 


Hier slaat teen die strand nog die sagte 
En slaap'rige hand van die see; 

Die aanddonker duister die pragte 
Soos wanhoop die oë van wee. 

Die wind laat die spinnerak skommel 
 Waaronder die spinnekop koes; 

En dood lê die plaas en sy rommel, 
Verlate, verwoes! 

DIE SPOKE. 


By nag, as die liggies alleen in die lug 
Hul wag oor die wêreld hou, 

As binne die huise die mense lê slaap, 
Verskuil teen die knyp van die kou, 

En elke veldbossie, verdroog deur die son, 
Verlang na die eersteling-dou, 


Dan wandel die spoke die wêreld in 
lin soek hul verlore rus. 

Die ene die dink dis sy vader se hand, 
As die maanlig sy hare kus; 

En die ander die dink dis sy moeder haar stem, 
As die boomgeruis hom sus. 


Gedos in die drag van die dodeland, 
In slepende mis-gewaad 

Van vaal, verlepte seegras groen, 
Smarag wat die see versmaad, 

En die maanlig gooi daar 'n gordel om, 
'n Ketting van silwerdraad, 


Kom algar die spoke die wêreld in 
En kuier oor vlakte en vlei, 

En dool verlate in kloof en dal 
Om weer hulle rus te kry, 

En Kerm en kreun teen die sware las 
Waaronder die spoke ly. 

Met lippe wat beef soos die wilgerblaar 
As water die wilgertak was; 

Met hande so koud as die winterkors 
Wat pryk op 'n waterplas, 

En `n grys-verbleekte aangesig, 
Geel soos verskroeide gras; 


Met oë wat nooit geen mens kan sien, 
Wat nooit geen mens bespeur, 
Verdof deur die trane wat spoke ween 
Wat lank in die spookland treur, 
Met 'n waas rondom van 'n ander land, 

Wat ruik soos blommegeur, 


Kom elke spook die wêreld in 

By die lig van die lae maan, 
in probeer te praat met die mense hier, 
| Waar niemand die taal verstaan 
Van die afgeleefde lewenstyd, 
A1 eeuelank vergaan, 


Ja, lank voor die spinnekop oor die veld 
Sy dou-bepêrelde spinnerak spin, 
Dan kuier die spoke hier hand aan hand, 
Om weer hul verlore rus te win, 
Met bewende lippe die vlakte rond, 

Met bleke wange die wêreld in. 

TREKKER-KINDERS. 


Honderd jaar gelede was die veld `n leegte hier, 
Lae, leë klofies, ruigtevol, 

Warrelwind-geteister as die winter kermis vier, 
Donker as die noorde-donder rol; 

Skuilte vir die leeus was die lang tamboekiegras, 
Rusplek vir die gifgoed was die vlei; 

Krokodil se woonhuis was die modd'rige moeras, 
Vlaktes hier die olifant se wei. 


Nou is dit glad anders; waar die leë laer was, 
Sien jy kos- en meestershuis en skool; 

Vrolik deur die halme van die lang tamboekiegras 
Speel die veldwind met sy ou viool. 

Waar die voetpad kronkel in die groen by EA, 
Skuil geen krokodil meer in die sand; 

Weg is olifante, want die tyd het min gespaar, 
Hierso in ons ou Spelonkeland. 


Arrie, dit was anders in die ou Voortrekker-tyd: 
Witmens siel-alleen teen alles rond. 

Met hul ou voorlaaiers het ons oupa's in die stryd 
Duur betaal vir elke brokkie grond. 

Spog die ou Kaaskoppe op hul kranig' voorgeslag, 
Bedelaar-Geuse dapper op die see; 

Roem die Hugenote op hul luist'ryk heldeprag— 
Kinders van die Trekkers, roem maar mee! 

Hierdie pad wat ons nou reis, was eenmaal hulle pad, 
See-toe waar die maanhaar-branders rol— 

Deur die diepste drifte met die buikplank waternat, 
Oor die steilste bulte ruigtevol— | 

Hulle in die ossewa wat in die stof verdwyn, 
Stadig soos die slakkie pad-toe steun; 

Ons, die 'Trekker-kinders, in `n hedendaagse trein, 
Vinnig dat die spoorpad kraak en kreun. 


Trekkers was ons oumense, en ons is weer op trek, 
Oos-toe na die witgestrande see. 

Trekkers was ons oupa's in die ou tyd na die plek; 
Ons is Trekker-kinders; wie kom mee? 

Reën jie hele wêreld dat die ou blikdakkie lek, 
Modderpoeltjies orals langs die pad, 

Ons 1: 'Trekker-kinders, en ons is nou weer op trek 
Oos-toe waar die see se branders spat. 


ie 


DIE KOORSMAN. 


"jy kom as die winter klaar is, 

As die bruin van die koppies verkleur; 
As die somer-reëndae daar is, 

n die gousblom met sy geur. 


Onder slanke abiekwa-bome, 

Waar die spruit se water slaap, 

Daar droom hy aldag drome, 
En rek hom uit en gaap. 


Waar die wonder van die duister 
Elke aand die aarde verf, 

n die son se glorie-luister 
Elke dag word oorgeërf; 


Waar 'n wêreld wild met rommel 
Sonder weerga rondom woel, 
En die wind die water skommel, 

Om sy laerplek te spoel; 


Daar skuil hy deur die droogte 
En wag die winter weg, 

Tot, groen op elke hoogte, 
Die klimop kransies vleg. 


AT 

Hy vry nie as 'n ,,minnaar;” 
Hy skroom nie as hy skeur; 
'n 'Tergende, trotse oorwinnaar, 
Draf hy al die vlaktes deur. 


En elke dorp en plasie 
Beboet hy met sy tol, 
Sonder die minste grasie— 

Roekeloos, rusievol. 


Hy trek uit as dit skemer, 
Die wye wêreld in, 

As die naguil sit te temer, 
En die sterre sterkte win. 


Die noordland is sy eie 
Oor-erfde koninkryk, 

Waar die varingpalme in rye 
Oor die pragtig' water pryk. 


Hy woeker in die weste, 
Vlieg oos-toe en na suid; 
Hy roof die slegste en beste—. 
Roof en laat staan sy buit. 


VAN NOOT SE LAASTE AAND, 


Ag, ek is oud en amper -oor my tyd 

En sat tot in my siel met al die sorg 

En kommer van die jare lank verby, 

En halfpad lam en lewenslui en blind, 
Met niks om voor te lewe of te werk, 

Met niks om leed vir liefde te verpand, 
En niks om voor te sterwe of bly staan— 
'n Afgeleefde, lendelam ou vrou. 

Die kinders tart my uit as ,,towerheks;” 
Die ouers gee my pad genoeg op straat— 
Want ek is Martha van die Markplein-hoek, 


Net maar 'n skandnaam—byna nie meer mens. 


En tog, daar was 'n tyd toe in my trots 
Die wêreld alte klein was vir my wens. 
Daar, waar verskuil in frisse mOre-mis, 
Gordyngesluier deur goudbestraalde gloed, 
Rys pragtig teen die mOreson die prag 
Van Bogors ryk, die wolk-bekroonde berg 
Met sewe spitse, Salak, waar hy spog 

En oor die oerwoud opkyk na die son, 
En dwarsoor paddievelde na die see, 

En neersien op die land van Wehstenburg, 
Oor Soekaraja en oor Buitenzorg, 

En oor die geil vergroende groei van veld 
En wilde donkerpurper lommer pronk— 
`n Paradys die wêreld deur vergeur 

Met donserig' geur van duisend soorte dons— 
Daar was my paradys. Daar met Van Noot, 
Soos Ewa met haar Adam, amper gek 

Van puur geluksgenot, was lewe nog 

lets om te skat, iets om deur slyk te gaan 

En diepste modder, om dit vas te hou. 

Daar, waar die skadu skaars gestoor word ooit 
Deur sonskyn-glim, en waar die druipmos hang, 
Verwarde toiings, windgetorring en taai, 
Staan in `n rotting-rondomringde boord 

'n Blaar-ontblote boom, en op sy bas 

Ons teken ingekerwe teen die tyd 

As boom en bas en trou en trots vergaan. 

Ja, ek was gierig, gulsig vir genot, 

En hy was gierig, gulsig vir gesag; 

En toe die tyd van skeiding aanbreek, hy 

Te hoog om laag te buie vir sy liefde, 

En ek te trou om sonder trots te wees. 

'n Gril ; `n pret vir één jaar lank; daarna 

'n Afgedankte vadoek vir altyd! 

Dit was my lot, my liefde te verpand 

Vir klatergoud van liefde van Van Noot. 
Toe was die band verbrysel, en my siel 

Was nie meer myne nie, en in my kind, 

My Gysbreg—met sy oë en sy mond, 

Maar nooit nie met sy wreed', verharde hart !— 
Was vir my hoop op eind'lik' wraak op hom— 
Wraak wat verdubbel deur die jare wag, 
Totdat die tyd van weervergelding kom. 

Ek het hom opgelei vir wraak alleen; 

Ek het hom ingeprent 'n haat en wrok 

“Teen al wat ontrou en oneerlik is, 

En teen die trots van gulsige gesag. 

Veral teen dit, die trots van sy gesag, 

Eers staljong wat die perde gras moet sny; 
Dan staljong wat die perde gras moet gee; 
Dan hulpbediende by die resident; 

Dan ingelyf as eersteling-soldaat, 
Handlanger in die leër van die Staat; 

Dan half matroos en later half sersant. 

En met hom het ek oor die see geseil 

Om hier `n woning by die mark te kry— 
Hier, waar die berg sy tafelskadu slaat 
Op Riebeek se ou stad, en Duiwelskop 
Die kanferwind van ou Jakatra keer 

En voortslaat oor die vlak van Botlarv. 
En nooit nie het my mond hom iets vertel 
Van wie sy vader was of waar hy was, 
Ek het dit self nie eens geweet: ek dog 
Van Noot was weg om in sy koue land, 
Waar vs nog warmer dan sy koue hart 

En hael nog heter dan sy siel moet wees, 
Daar grootman in sy gierigheid te speel, 
Tot goewerneur en generaal te groei. 
En ek was blind, bysiende soos 'n uil, 
Wat in die lig staat ogies-blink, verbluf 
Deur sonskyn wat die duister net verdubbel. 


* * | `* 


Maar hy was hier, en hy was (Goewerneur. 
Wreed soos die water wat tot bandjir rys 

En alles wegruk, isegrimmig, kwaai, 

Gehaat deur algar, almal vir hom bang. 
So was hy heerser op die ou Kasteel. 

Die suurdeeg van verset was om hom heen, 
En die Kasteel was broeiend met die haat 
Teen hom en alles wat hom ondersteun. 

En Gys, my Gys, was voorman in die saak. 
Gehits deur my, waar skaars `n noodsaak was 
Om bitterheid nog braaf die sweep te gee, 
Van griewe vol, met groter doel besiel 

Om vryheid uit sy valse doek te skud, 
Was daar `n klompie kêrels met hom mee. 
En hy was voorman van die klompie—hy, 

Wat nie eens wis sy vader was die man 
Waarteen sy hoop moes slinger en verspat. 
En een wat hy sy vrind genoem het, was. 
Sy vyand en die Goewerneur se kat, 
Wat handig al die muise in die val 
Geja het, sonder jammer vir sy vrind. 
i Krygsgerig; die heemraad as 'n man 
Was enig vir Van Noot, het ,,dood"” gestem, 
En Gys, my (vs, was offer vir die galg, 
En ek weergelding kwyt. 

Die dag was daar— 
'n Koel September-dag. Die berg daarbo 
Was groen met nuut-gesaaide gras; die see 
Was kalm en slaap'rig op die middaguur; 
fin op'die strand, vlak voor die ou Kasteel, 
Daar was die galg en om hom die skavot. 
Gelukkig dat ek blind was voor die tyd. 


* * * 


Een sieraad van die ou tyd was vir my 
Herinn'ring van die reënboog-dae weg— 
Sy kraal-versierde kris. Die hef daarvan 
Was fynste elpebeen, robyn-bestêr, 

Fraai uitgesny met Boedatjies wat bid; 
Die staal daarvan was Samarkandse staal, 
(Geriffel, ingelê met Boerma-goud, 

In fyn fatsoen van varings ingevleg 

Met driehoek-hakies duisendmaal herhaal. 
Dit was sy eie kris toe hy nog kans 
Gehad het om my heilige te wees; 

En dit was myne deur die jare heen 
Gebêre, tot die tyd as ek hom weer 

Sy eie trug kon gee met rente bo 

Wat liefde, lank tot haat verdor, kon spaar. 
Ek het die mes geneem en op die straat 

'n Klonkie beetgeneem om my te lei 
Tot by die ou Kasteel-poort. Middag al, 

So teen die aand; die skildwag was nie daar, 
Want hy was weg, nuuskierig om te sien 
Hoe Gys gehang word; ek het deurgekruip 
Tot in sy kamer; hy was daar alleen, 

Vlak by die ope venster, in sy stoel. 

En toe ek inkruip, het hy my gewaar 

En opgespring en by die keel gevat. 

Wie is jy? Sê my wie?” Sy hand was styf 
Vas om my keel geklem. ËEk kon nie praat; 
Maar antwoord was nie nodig, want sy hart 
Het hom die vraag beantwoord. ,,God! Dis jy V' 
En daarmee was ek los, met weer my tong 
Vry om die waarheid woes vir hom te sê. 
Ja, ek is Martha; en jou kind is daar, 
Daarbuite op die galg !'' En hy: ,,My God!” 
En dan twee stappe terug, en in sy stoel. 

En daarna stilte, stilte soos die dood, 
Waarin die sagte strandspoel van die see, 

Die sag gesuis van muggies teen die muur, 

En nou en dan die weerklank oor die see 
Van mense, veraf, wat 'n dowwe kreun, 

'n Reuse-sug die wêreld oor laat gaan. 

En somar in die stilte hoor ek roep, 

Vlak by my oor, 'n stem, wat dreun en dreun 
Die kamer deur en van die hoeke af: 

, Van Noot, ek daag jou voor die Regterstoel 
Vir rekenskap van hoe jy reg verleen! E 

En dan weer stilte, en daarna gekerm, 

En die sag slaperig” spoeling van die see. 


* * * 


Geen kleur vir jare het my oog gewaar, 
Nog glim van lig; maar in `n oomblik gons 
Die wêreld om my, en my blinde oog 

Was blinder deur `n brander van rooi bloed— 
Rooi soos die roos wat teen sy rame rank 

En pragtig klouter langes sy pridel; 

En in my siel, wraaksugtig soos `n wolf 
Wat van haar welp beroof word, was daar wraak 
En woede gierig soos die wildste wind, 
Wat alles neerwaai sonder medely. 

Vas in my regterhand geklem sy kris, 

Het ek probeer hom naderby te kom 

En op my knieë na sy stoel te kruip, 

En blind getas sy hande beet te kry. 

Stil soos die skadu, wat ek nooit sal sien, 
Het ek gestruikei in die stite daar; 

En kragtig deur my smart het ek gegryp, 
Snel soos die blits, sy hand. Sy hand was koud— 
Koud, styf en yskoud soos verkluimde klei. 
En sonder lewe, koudstyf in die dood. 

Toe het ek blind getas die deur te kry, 
En blind die kamer uitgekruip, en blind 
Die gang van die Kasteel verlaat en buite 
Die koel, sag streling van die skemeraand 
Gevoel. ËEn op die Markplein was die volk. 
En ek het aangehoor die mense praat, 

En aangeluister hoe die klonkies skreeu. 


`€ * * 


Ja, ek is Martha van die Markplein-hoek. 
Die kinders noem my towerheks; en ek, 
Ek weet ek jy vir al my jare deur, 
Totdat berou gesterwe is, verbreek 

Deur liefde, wat onsterflik voorrang eis 
Oor haat en nyd en wrok van jarelang. 

BY DIE VLEI. 


Voor lê `n vlei met diep water wat swart in sy blou is; 
Rondom rietruigte en keurbos, verwilderd en dig; 
Veraf die see, met 'n vlakte wat lyne van grou is, 
Skoon as `n suiwer en skuldeloos' kind se gesig. 
Regs, bergereuse, gestapel, getand en gekerwe, 
' Skadurvk' rotse wat oor `n half waterland waak, 
Net met hul spitse met dowwe, dun daglig geverwe 
Bo waar die sterwende skyn van die silwer nog raak. 
Links iéë `n laagland, `n leegte met biesies en bruine, 
Wind-toegetakelde sand deur die seewind versprei, 
Grippies en graffies, gerimpelde rondtes en duine, 
Ryk van die suurvy se ranke, wat houvas hier kry. 
Veraf die bruis van die see, wat oneindig sy klagte 
Kla aan die stomme onnosele wêreld, wat gaap, 
Moeg van die stoei met die dag se meedoënlose magte, 
Sonlig en silwer en goud, en begerig vir slaap. 


AE. * * 


Sag soos `n strelende moeder wat rus aan haar kind gee, 
Glimmer die glans van die maan op die golwe wat 
breek; 
Sag soos `n troos is die soen wat die sterwende wind gee 
Hier aan die vlei met sy rand van rietruigte en kweek. 
Hier waar ek staan, groei die groen tot `n swartte; die 
skitter 
Bo in die lug van die sterre word helder en wink. 
Wit was die seeskuim voorheen, en nog witter en witter 
Bruis elke brander as bo hom die maanstrale blink. 
Stadig verander die skemer; die silwer word groener; 

Keurbos en ruigte versmelt in die kruipende nag 

Wat vir die veld hier kom plig doen as vrind en 
versoener, 

Waarop die wêreld geduldig en liefdevol wag. 
Pragtig was alles tevore. Word alles wat pragtig, 

Fier, deur die sonlig geverf is, deur donker versmoor? 
Daglig en donker—o wie van die twee is almagtig? 

Wie is die sterkste, die Heer wat ons algar verhoor? 


Dag was hier deksel van alles wat duisendmaal 
skoon is— 
Ster en planeet en die nuwe maan, newel-vergrys; 
Skemer se heerlike rykdom, wat hier op sy troon is; 
Donker se erfreg, wat eind'lik sy erfenis eis. 


' Dag was nie duisliger mooi in sy dos var blink lig nie, 


Dag was nie heerliker nie met sy kleuregordyn, 
Dag se verligte gesig was geen skoner gesig nie, 


—.Mooier as nag met sy sluier van malva-satyn. 


Hier in die heilige vree kan jy krag vir die lewe 
Put uit die puur onselfsugtige pronk van natuur, 
Gasvry en geil in sy golwende weelde gegewe, 
Werklik en eg vir `n oomblik, vergaan in `n uur. 
Vrede is hier voor die son van sy setel onttroon is, 
Vrede nog meer as die sterre en nuwe maan skyn. 
Lank was die dag, en die duister wat luist' ryker loon is, 
Dek met sy groen hierdie wêreld as met `n gordyn. 
len wat is, was hier opegesprei op altare 


Wat altyd klaar staan vir offers wat elke dag gee— 
Klank van die wind deur die lug se onsigbare snare; 
Koor van die lied van die ewigdeur-singende see; 
Geurige ruik van die wit water-uintjies wat sluimer; 
Wasem van sandduine warm en berghelling-klei; 
Rondswerf van veraf weerklanke wat soek na `n ruimer, 
Groter gehoor as geluid in die skemer kan kry. 


O6 


Wat of die weerstand van wat ons beskou as ons wese, 
Vaste onwrikbare weefsels van liggaam en vlees, 
Teenhou en trughou en breidel met bangheid en vrese 

Elke probeerslag om boontoe te gryp met ons gees? 
Wie sal ooit wae om poging wat pure mislukking, 
Niks as `n nietigheid, skyn, as `n niks te verdoem? 
Hy wat kan trag, skoon hy struikel, uit diepste 
verdrukking 
Boontoe te rys, hy het reg om sy poging te roem. 


Verduur al die terge 
Wat die lewe jou gee, 
Wat die toekoms nog berge 
Van wanhoop of wee 
Geheim soos die skuim van die branders in 'n kalm 
en `n branderloos' see. 


Wat vlees is, is swak; 
En 'n grens is geset 
Vir die groei van die tak 
Wat sy lewensgees het; 
En hy weier nie, of weet nie te weier nie, gehoorsaam 
te wees aan die wet, 


En die gees wat die mens 
In sy liggaam behou, 
Het sy perke en grens 
Wat sy strewe vernou 
Met `n weerstand onmoontlik oorwinbaar tot die krag 
van sy lewe verflou. 


Wie oud is of kind is, 
Weet moontlik nog meer 
Waar die siel van die vrind is 


Wat genade begeer, 


G7 


En die waarom van wat ons hier smart gee, en die 
wens en die wil van die Heer. 


Soek jy na suiwere waarheid, o Siel wat versteen staan ? 
Wat is die waarheid wat suiwer as waarheid kan geld ? 
Dit: dat jy staan, skoon jy enkel apart en alleen staan. 
Dit: dat jy is, en rondom jou die nag en die veld. 
Soek jy nog verder, o Siel, openbaring en kennis, 
Roepstem van elders, 'n gids uit die land van die 
Dood? — 
Soek dan vergeefs, want die enigste troos wat jy wen, is 
Riet vir `n leunstok wat breek in die dag van jou nood. 
Krag in jouselwe en wete van wat hier op aarde 
Leidraad en rigsnoer moet wees vir jou daaglikse 
sang, 
Kennis om selwers te kies tussen werklike waarde 
En wat niks werd is, is al wat 'n mens kan verlang. 


Soek liewers, Siel, as jy sukk'lend moet soek, na `n vrede 
Net soos die skemer om jou, bedaard en gesus, 
Waar al die geure, die klanke verrys as gebede 
Boontoe, en bo in die swart van die hemel bly rus. 
Doodgaan? O Siel, is jy bang vir die breek van die 
lewe, 
Bang om te klim met die pad wat `n koning en kind 
Voor jou betree het tot vrede? Jy bibber en bewe, 
Vyand verwag jy; wat kom, is `n trooster en vrind. 
Wat of die Noodlot `n merk vir die pyl wat jou hart 
boor, 
Vinde; of wat as die mensdom jou poging verspot? 
Kla nie, want niemand is hier wat jou angskreet van 
smart hoor. 
Niemand wat voorspraak sal wees vir genade by God. 
Wat ons hier leed noem en smart, is niks anders as 
skyn nie, 
Skadu en skim van die krag wat die wêreld besiel. 

Mens wat verduur en verdra, o jy is nie te klein nie 
Hier in jou smart om onwetend ootmoedig te kniel. 
Moedig, alleen, as die moordende skadu's jou koud 
maak, 
Struikel half blind soos jy is, deur die duisternis heen, 
Totdat die son van die toekoms die donker tot goud 
maak 
En wat voorheen net `n vloek was, verhef tot 'n seën. 


O Siel, is dit kleur wat jou krag gee en die kans om 
wat seën was, te win? 

Dit is grys oor die growwige golwe, en die lig en die 
groen is te min. 

Is dit klank wat jou moed gaat ontkluister van die bande 
wat bitterheid span? 

Of die geur van die skuim van die branders wat die 
wind in sy worstel kom wan? 


Jy was sag in jou smart, o Siel, 

Sag en gebuie en gebreek, 

Tevrede om neer te kniel 

Soos 'n klein kind, tingerig, week, 
Vir jou erfreg ootmoedig te smeek 
In gebed aan wat agter gordyne 
Verskuil deur die jare heen staan 
Sonder teken van meely of traan, 
Bleek en bedaard soos die maan, 
Tevrede, alleen in jou waan. 

Jy is syne, o Siel, jy is syne. 

En nooit het die moed jou gewek 
Om te sê in jou droom: Ek is gek. 
Wat ek het, is my eie; dit 's myne— 
Myne al skeur ook die dag 

In flenters so swart as die nag— 
Myne al breek ook die brandende son 
Met `n sissende suis in die see se bron 

Waar die yskou water vir ewig spoel 

En `n yskou maalstroom ewig woel— 

Myne al sterwe ook kleur en lig 

En daar's niks as die dood voor my aangesig— 
Myne, ja myne, ewigdeur, 

Tot ek begin en eind' bespeur 

Waar ek nou net bestaan en nie bestaan 
Gewaar, onwetend hier in my waan.” 


Wat het jou, Siel, kordaat gemaak 

Om met twyfel te stry, aan die sluier te raak ? 
Om te vra en te peins, en te soek en te dol 
Met verbeelding steeks en gedagte op hol, 
Met die soet paai-praatjies weggesmyt 

En die kettings van geloof verslyt? 

Wat het jou krag gegee om knope 

Lank vasgetrek deur gewoonte en tyd 

Met jou naels te gryp, met jou tande te byt 
In `n worstelend' probeerslag om los te kry 
Met jou boeke toe en jou oë ope 

En al wat jy het, aan die taak gewy? 

Is dit moontlik, Siel, dat jou snare, fyn 
Van die roes van genot, is geskut gebly 
En dat een van die snare deur smart en pyn 
Getril het met jammer en medely? 


O, die see is groen in die krom van die baai; 
En dis smaragblou waar die seewind waai; 
En die berg daarbowe is groen met gras, 
En die kranse skoon deur die reën gewas; 
En die helling pryk met die keurbos rooi, 
Wat orals sy sagte wierook strooi; 

En die hemel is wolkeloos blou daarbowe, 
Met 'n blou wat die see van sy glans berowe; 
En my ore is dof met die dreun van die see 
As ek wag, o Siel, tot jy antwoord gee. 


DIE MAN MET DIE HELM. 


Ek droom by dag as deur die groen gordyn 
Van sonneprag-gedoste wit poplier, 
Waarin die son se glans en goud verdwyn 
En met die silwer van die blare vier, 
In vreugde en triomf van tergende lig, 
'n Daagliks oorherhaalde huweliksfees, 
Waardeur die son val op my bleek gesig 
En vrede bring en krag waar vrede en krag moet wees. 


Want droom, nog dagwerk, nog die drang wat druk 
Al vorentoe vir hom wat liewers vry 
Van wêreldtwis en wêreld-ongeluk 
En baar genot en brokkelig' roem wil bly, 
Gee rus en krag waarteen 'n mens kan leun 
In bitter dae. Die Natuur alleen, 
Wat moederlief met moederstreling steun, 
Bring ongevraag haar son en sterrelig se seën. 


En ek, wat in my ongebore bloed 
Die sienersmart gesuie het en deur 
My siel laat deurstroom het sy gif vergoed— 
Ek, trots my rang, het reg op tyd vir treur— 
Op tyd waarin ek oor my smart kan dink, 
En volle rekening van die dag kan vra, 
Hoe diep in droefnis my gedagtes sink 
Eer ek, deur lig versterk, my smart alleen kan dra. 

Die sienersmart het in my siel getrek 
Voor ooit my oog die onweerlig kon merk— 
Die smart wat siel en sin uit lid verrek 
En krag verswak al is my krag ook sterk; 
Waaronder ek moet ly my lewelang; 
Wat ek moet dra, my dae deur, bedwelm 
To byna dood en byna stuipe-bang— 
Ek, hard-getergde mens gebore met die helm. 


Dit was my wens nie deur die wand te skou, 
Nie grendelvaste blindings oop te slaan, 
Dat vroeë mrelig met mredou 
Die lang-gesluite kamers in kon gaan. 
Ek wou geen kers hê vir die donker nag, 
Geen sluiers wegruk en daaragter kyk: 
Ek wou nie weet wat voor my staan te wag, 
Hoe pragtig ook voor my my toekoms nog mag pryk. 


Begerig was ek nooit die golwe deur 
le swem om die stil agterwater-groen 
Se sagte streling om my lyf te speur, 
Waar die diep moedersee my wange soen; 
Nie ongeduldig soos 'n kind was ek 
Om hoogste wetenskap hier te vergaar, 
Die toekoms vol geheimnis te ontdek, 
En kennis op te doen met kragte nog onklaar. 


Vir my was hierdie wêreld goed genoeg . 
Soos ek as mens die wêreld het kom kry— 
Die braakland bruin, nog vreemd vir eg en ploeg; 
Die boggel-koppies, wat die blou lug sny; 
Die huldiging van lente en somertyd; 
Die weduprag van winter in sy bruin; 
Die luistryk' weelde nê die voorjaarstryd; 
Die trots van kleure en groen hier in my noordetuin; 


EO 
/ 


Ek was gereed om as Gods gawe al 
Wat rondom is of wees sal, aan te gryp— 
Die wonderwerke in vlakte, kloof en dal, 
Oordek met somerruigte of winterryp; 
Klaar in' geduld, onwetend, om te gaan; 
Miskien 'n vraag te vra en nie te eis 
`n Antwoord: ,, Woon daar mense in die maan?” 
OTf:,, Waar ons eind'lik aanland n4 ons aardse reis?” 


Eenvoudig, soos die voëltjie wat sy gang 
Klapwiekend en welwillend vooruit gaan, 
Sonder `n onweerstaanb're binnedrang 
Wat hom moet skuiwe sywaarts uit sy baan, 
Was ek gereed die lewe deur te ry 
n op die einde, as die Dood my vra 
Om mee te stryk, standvastig op sy sy 
Die kou' nag in te kruip en nie daaroor te kla. 


Die opgesuigde gif van sienerskrag 
Het vroeg die vrede van my tyd gesteel, 
My helder lig verswart tot middernag, 
n my ontsê te dink en te verbeel— 
Want ek moet sien, al wil ek ook nie kyk, 
En luister ook, al wil ek liefs nie hoor, 
Die spookgesigte van die doderyk, 
Die klaagmusiek wat klink `n doodslied in my oor. 


Dit is my deel, my lot, wat oorgeërf 
Van vroe'r profeie, wie se bloed ek dra, 
My siel tot las is en my lewe verf 
Tot ek dit nie meer ken nie, en my pla 
Tot ek die dood as vrind beskou en vlei 
Sy vrindskap voor hy nog my vrind kan wees: 
Dit is my deel waarteen geen mens kan stry— 
Die sienerskrag wat sien tot in die siel van vrees. 

Ek kyk deur vensters met my sienerskrag 
Waardeur geen skepsel ooit met oog kan skou— 
Geheime vensters met `'n spokeprag, 
Gekrans met liefde en omraam met rou, 
Met traanloos' lang-verlangde liefde en wee, 
Wat ope oor 'n stille woesteny 
Of oor `n sag slaap-sussende, somb're see 
Van deurverdraagde smart, wat nog kan dra en ly. 


Ek vlug die vlaktes deur om vry te kom, 
Die tyd-geknaagde klowe in vir skuil; 
Die hoë krans is my `n heiligdom 
Waar eers die nag sy lig vir swart verruil; 
lik jaag die lang, rooi vaarpad af, waar stof, 
Die rooi-bruin stof, my oog laat traan, en tree 
Mismoedig in `n skemer, duister-dof, 
Waar alles wissel en wyk, onrustig soos die see. 


Ek sien wat selfs my sinne nie kan var, 
Onmenslik' dinge, magtig in hul mag—. 
Die jongste lewe, struikelend op sy pad, 
Jaloers op liefde wat na liefde smag; 
Die oudste, bitter gierig vir die gal 
Wat in die laaste beker lê verskuil, 
Sat met die voor- en najaarsprag en al 
Die martel-smart en wee waaroor die wêreld huil. 


Geen rus vir my is winter met sy wit 
En grys en bruin en purper prag van kleur; 
“Geen rus voel ek as ek hier stil moet sit 
En om my al die voorjaarsguns bespeur— 
Want in `n gloed van bitter martel-glans 
Moet my moeg oë in die toekoms staar, 
Waar skimgedaantes in die skemer dans; 
En flou verstand staan stom voor wat my oog gewaar. 

Grys lyne in die verte, waar die vlei 

Met pers van nuut-gebraakte ploegland spog, 
Verwissel met die weelde van opsy 

Waar rooi papawers in die groengrys rog 
Bont vlekke maak; die hemel helderblou 

En wolke-ontbloot, met lig verheerlik bo— 
Die ou geheime hemel—hy wat hou 

In duister en in lig, waaraan die mensdom glo. 


Die geil-groen, lae lande lê gestrek, 
Verkwik met son n4 al hul wintersmart; 
Die swart verskroeide veldgrond maak `n vlek 
Van purper vlak daaragter en apart; 
Die mielielande, nog van groen ontbloot, 
Gee bruinblou skadu's op die linkerkant, 
En op die regter loop die watersloot 
Met droë daggabos en salies om sy rand; 


Die kale takke van die bome, bleek 
Met armoed van die aaklig' winterwee, 
Word ryp vir groter weeld'righeid en breek 
Met las van sap wat nuwe sterkte gee— 
Want lewenswarmte het die grond gesoen. 
Die roudrag van die winter word alom 
Verander in die varse voorjaarsgroen; 
Die perskes is aan bot, die appelkose blom. 


Die wapad lê daar rustig, en die werf 
Is sedig met die daagliks” morewerk; 
Die melkkoei kou geduldig aan haar gerf; 
Die broeihen roep haar kuikens met haar vlerk; 
Die keffertjies speel vrolik by die voor, 
Waar statige makoue raad kom hou; 
Die ringduif stap waar niemand hom kan stoor; 
En op die kraalmuur pronk `n koninklike pou. 


is 


Hier naasaan staan 'n kafferboom. SY rOOI 
Spog oor die werf in geil skarlaken prag; 

Hy troon as bobaas met sy kleur en nooi 
Die morebye en die mot by nag; 

'n Parlement van singende goggatjies, 
Gelok hier deur sy skaarsbespeurde ruik, 

 Woel oor sy blaarloos' blomme en verkies 

Sy rykdom bo die goud van bloeiende doringstruik. 


Daar trek `n tingerig' rokie op, wat grys 
Soos vroeë mre-vleimisdonsies skyn 
En soos 'n smeekgebed na boontoe rys 
En in die lug se perlemoen verdwyn— 
'n Kalm deurleefde lewe; uit die grond, 
Uit vuur en smart gebore, sterk en vry, 
Om regop in die reine mêrestond, 
En eind'lik krag verspil, die wêreld deur te sprei. 


So was my lewe in my waan vir my! 
Want bly verbeelding kon niks beters skep 
As eindpunt dan wat mis en wolke kry 
er dat hul krag vergaan, hul kleur verlep— 
Kans om oplaas die liewe arme in, 
Verenig met die ewige lig, te wees, 
in in vergaan onsterflikheid te win, 
lin skim te meng met skyn en gees met groter gees. 


Onsterflik? Ja, want niks wat is, vergaan; 
En al wat was, kom op sy tyd weer trug; 
En wat sal wees, het eenmaal reeds bestaan, 
Soos die nat wolke in die vogtig' lug. 

Die rein volmaakte kring wat alles raam, 
Hou lewe vir `n duimpie van sy rand; 
En wat ons siel noem, is `n vonk wat saam | 
Met duisend vonke vlieg om tot `n vlam te brand. 

Die trots wat torings stapel tot `n troon 
Waarvan die wonder wêreldbol te skou, 
En die vlak lande minag en verhoon, 
En op veronderstellingsande bou, 
Wat vir die almag menseperke stel 
En almag self vermenslik tot 'n nul, 
Wat alles weet van hemel en van hel, 
En hoe Voorsienigheid sv laaste plig vervul; 


En eie guns, wat tot vooroordeel groei, 
Wat stomp die rede neerdruk en verstom; 
Skynheiligheid, wat, geil en nooit gesnoei, 
Jaloers die kinderlik' genot verkrom, 
Wat uit geloof `n misgeboorte draai, 
'n Oupaaiboelie-afgod van die nag, 
Wat met sy aaklig-angstig' sabel swaai 
Oor alles wat na liefde en ware lewe smag; 


En onverdraagsaamheid, wat vyand noem 
A1 wat nie in sy spore voorwaarts loop; 
Misguns, wat op 'n nare deursig roem 
En vrindskap deur veragtelik” ontrou koop; 
Onwetendheid, wat teen verstand wil staan 
lin op gesag as fondament wil steun; 
Onmondig oordeel, roek'loos in sy waan; 
Onmensheid, wat nie hoor as al die mensdom kreun— 


Dit alles was en bly vir my 'n las 
Waarmee my mensdom mislik deur moet veg; 
Daardeur omklem, soos bome deur hul bas, 
Kry ek geen kans om deur te dring en weg 
In reiner oorde met my siel te kom, 
En af te skud die bitter sienersmart. 
My wêreld is hierbinne, en alom 
Is aaklig niks as leegte en duister, donker, swart. 

O arme sorgsaam' siel, wat sweet en bloei, 
llende-moeg, in mislik” onmag voort; 
O armer siel, wat aaklig veg en stoei, 
n skreiend klagte uiter ongehoord; 
O trane-tartend' trotshoof wat wil veg 
Die wilde dwing'land-wêreld wat jou kwel, 
in as kampioen wil keer wat goed verkneg 
Tot pure kwaad en mag in plaas van reg wil stel; 


O arme sorgsaam' siele, kom en skou 
Soos ek die dae in, gordyne deur, 
En sien hoe wraak verswak, en hoe berou 
Almagtig loer en oor die mensdom treur; 
Hoe onreg wegsink, sag, soos in die see 
Die dooi lyk met sy vrag van lood belaai; 
Hoe alles één word, en die almag gee 
Sy nuwe krag vir saad wat weer word oorgesaai. 


dit My @osterse Baabork. 


vk 


d 

de My sis 
ER rr 
FO 


SI 


GIBRALTAR. 


Dit is die rots; die ou pilare 
Van Herklaas staan nog vas 

Deur al die lang-verslete jare. 

Brokkelige gruis op die helling, 
En onderkant geil-groen gras. 


'n Vestingwerk; 'n gat daaronder 
Waardeur die apies dwaal 
Om die Spaanse wêreld te bewonder 
In Afrikaanse eenvoudigheid, 
A1 lyk dit ook so vaal. 


Dis eers gewin en weer genome. 
Wie sal dit eind'lik hou? 

Die wêreld-keiserryk van Rome, 

Brokkelige ryk van die ou tyd, 
Is al jarelang verflou. 

HT 
DE LESSEPS. 


Die standbeeld van `n held, wat koen 
Terugblik op sy reusewerk. 

Alleen probeer, alleen gedoen— 
Hy het alleen gestaan, want hy was sterk. 


Die Noodlot speel met wat hy kry, 
Wat kans gee dat hy kurang speel; 

Wie met hom worstel, met hom stry, 
Dié gee hy soms sy toegekende deel. 


Die seë wat `n mens behaal, 
Moet uitgewerk word tot hy on, 
Hy het gewin sy see-kanaal. 
Alleen gestaan !” is lof genoeg vir hom. 

HI. 
EMMAHAVEN. 


Maanlig; die wêreld stil; 

Nat met die middagreën; 
Sonder `n wind wat gril 

Vir die skemeraand se seën. 


Die palme staan aan slaap; 
Die mangho-bome rus; 

Die rooi hibiskus pronk en gaap, 
Deur die owermot gesus. 


Stadig, ernstig, stil, 
Mymer die ou rivier, 

Met `n oupa-krokodil 
Waaroor die muggies tier. 


Bome en donker groen, 

En swart waar die groen verdwyn, 
En die see soos perlemoen 

Met die maan se silwerskyn. 


En die water teen die strand 
Loop rimpelig op en neer, 
Van die rotse na die land, 
Tot die bos se rand hom keer. 


TV. 
MEESTER (CORNELIS. 


Janssen, ek voel vir jou 

Wat hier die twede maal 
Beswyk het in die klou 

Van 'n vyands seëpraal. 
,Maarskalk van Frankryk! Nooit 

Gee tweemaal vir jou oor” 
Het jy in jou lewe ooit 

Sowat gehoor? 


Maarskalk, ek voel vir jou. 
Jy het jou bes probeer. 

Sal jy, bitter in berou, 
Onthou die twede keer? 

Waar die Noodlot teen jou veg, 
Kan jy wae en verdra 

Vir wat skyn vir jou die reg? 
Antwoord jy: ,,Ja”? 

V ] 
AAN DIE KETTING. 


'n Klomp bandiete, krygsbandiete, die, 
Gevang in Atjie, nou vir stratewerk 

Gebruik. Dis nuttig' werk, belangrik” werk; 
En wie sal aanstoot neem daaraan, en wie 
Sal kla: ,,Die vryheidsliefde is te sterk 

Om uitgeput te worde hier op straat”? 

Maar wie sal nie met meely hier vandag 
Die klompie gadeslaan nie? Wat dit baat, 
Puur saamgevoel, vir iemand wat oorwin 
En mak gemaak is? Wag tot eenmaal in 
Jou eie siel die vryheidsliefde ontluik 

Hn dan gesmoor word eer die eerste slag 
Geluk het. Wag die tyd af, en vra weer 
Hoe kan ek hierdie meegevoel gebruik? 

My siel is stukkend, maar ek het probeer! 

VI. 


BUITENZORG. 


Pi 


'n Wondertuin, hier waar die Salak spog 
Oor Wehstenland en oor die wêreld troon— 
'n Wondertuin! Dis jarewerk bekroon 
Hier eind'lik met die seëpraal vir hom, 

Ou 'Teysman, kruidenier; hy het gedog 
Hy kon `n standbeeld opsit in `n tuin— 

'n Lewendige standbeeld tot sy eer 

Om vir die nageslag te toon hy was 

'n Kunstenaar in bome en in gras. 

Jy wat hier wandel, as jy hierso kom, 
Bring hom dan lof vir wat geskape is. 

Jou loflied-eer, dit kan ou 'Teysman mis. 
Sy standbeeld staan in hierdie tuin, en hy, 
As hier miskien sy spook by nag probeer 
Om rond te dwaal en alles te aanskou, 
Die kleureprag, die skaduryke bruin, 

Dan kan hy trots wees en sy hande vou 
En sê: ,,Ek het geywer vir die land, 

Ek het volbring. My dank is dat ek weet 
Dit alles help `n bietjie vir verstand 

En kennis, wetenskap wat nooit vergeet!” 


VII. 
DIE OERBOS. 


In die oerwoud van Borneo, 
Waar die takke druip met mos, 
En die rasamala-bome 
Die son groet bo die bos, 


Klouter oor die reuse-stamme 
Die orangoetangs rond, 

En die boomslang, dors vir water, 
Stuur stadig oor die grond. 


Daar hang die tou-lianas, 
Wat vol met water sit; 

Daar swewe in die bruine lig 
Die vlinders groen en wit. 


Daar troon die taai doring-rotting, 
Wat alles wil omklem; 

Daar kruip die modder-krokodil 
Om in die see te swem. 


Daar is dit soos die dood so stil, 
In berg en bos en dal: 

Jy hoor net waar `n oer-ou stam 
Sy varing-las laat val. 

Maar as dit skemeraand word, 
Dan breek die stilte los, 

In elke laan en lommeroord, 
In hierdie oerwoud-bos, 


Dan fonkel teen die swarte stam 
Die kewer soos 'n ster, 

1. in die stilte hoor jy hoe 
Die klein bos-apies blêr. 


VIII. 
PADANG. 


Dis Padang hier. Waar die hibiskus ophou, 
Daar word die veld 'n wilde wêreld, vol 

Met tyn-geblaarde bossies, vyf duim hoog, 
Die hele helling van die berge op 

Tot boontoe. Snaakse bossies, hierdie, snaaks— 
Want as jy net 'n blaartjie aanraak, gril 

Die hele helling van die berge deur, 

En elke blaartjie vou hom toe en slaap, 

Om na 'n rukkie wakker weer te word 

En weerom toe te gaan as jy hom raak. 

Ek wonder is dit net so met die land 

En met sy mense? Moet jy vrinde maak 
Versigtig en geduldig—nie te stoor 

Die fyngevoeligheid van elke vent 

Voordat jy hom kan handgee as `n vrind? 


Dis Padang hier, en kruidjie-roer-my-nie 
Die hele helling van die berge op. 

IX. 
INSULINDE. 


Ek het ou Smeroes sand gesien waar hy sy wolke 
speen, 

En Buitenzorg het my bekoor—sy tuin, sy stroom, sy 
feën; 

Tosari's spog en Djokas trots, die tempel van Boedoer, 

Die wêreld rondom Wehstenburg, waar algar sawas 
boer, 

Semarangs mooi kanarie-laan, sy veelgekleurde strand, 

Sy koppies, waar as koning heers die dooi Sinese hand; 

En Soerabavas sedigheid, waar elkeen besig is, 

En Salaks sewe spitse, elk betrek met mOre-mis; 

Batawië-stad, juweel geset in rykste lommer groen, 

En elke dessa waar die son die atap-huise soen; 

Die pad van Saidjah na sv huis het ek met lus getrap 

En my verwonder oor die see se lig by 'Tjilitjap; 

En Palik Papans oliestad, nog wonderliker strand, 

En al die persgeblomde prag van Padangs glorie-land. 

En elke nuwe wonder wat my oë toe aanskou, 

En elke fraaie vérgesig wat al my aandag hou, 

Het vir my van my land vertel wat in die suide rus, 

Waar net dieselfde brander-see sy strande aldag sus. 

Die wêreld hier is baie mooi, 'n paradys hierbo— 

Maar hou sy prag, en gee vir my ons vaal, vlak ou 
Karo! 


OT 


p & ] 
AAN MULTATULI. 


Kind van die noorde-wêreld, waar die kou 

Van winter weerga vinde in `n volk 
Wat kalm bly as jy kokend is en flou 

En nie jou taal verstaan nie sonder tolk ! 
Die warmer ooste, waar die son ontstaan, 

Het jou tot man gemaak, en van jou hart 
Die vs-gekorste kettings afgeslaan, 

En jou geleer daar 1ê ook vreug in smart, 
En in ellende grootsheid. ËEk, as een 
Met wie die ooste ook gepraat het, gee 

Hier, waar Adindas spook by maanlig ween 

Oor Saidjahs graf in eensaam stille wee, 
My huldegroet aan jou as blyk daarvan, 
Apostel, hoëpriester, lyder, Man! 

ME; 
KRAKATOA. 


O duister reus van driemaal donker rots, 
Waaroor 'n wolk van wasem as `n kroon 
Elk oomblik opstyg; jy wat ewig troon 

Oor purper watervelde in jou trots, 

Waarteen die branders ongehinderd bots 
En afval as `n skadu! Ongewoon 
Aan sulke majesteit en sulke hoon 

Staan ek verbysterd. Jou almagtig' klots 

Het eens die wêreldhart geskud, die see 
Geslaan tot skuim, en heel die land laat dreun 

En tweemaal twintigduisend man vermoor. 

Jy was wasier toe van `n ryk van wee, 

En op jou het verwoestingsmag gesteun, 
En in jou krater was die hel se koor! 


” 

RIE, 
AAN SELI. 


Geur van kaneelbos en wilde jasmyn, 
Melatie en lotoslelie; - 
Kleur van saffiere, smarag en robyn— 

En alles vir jou, o Seli! 


Perlemoenskulpe wat skitter en lig 
Met purper en perse glanse; 

Loof van lourierstruik, so groen en so dig, 
Wat lewe vir feestekranse; 


Goud wat gewas word deur strome wat bruis 
Kordaat oor die kieselklippies; 

Vere van reiers wat bidstond, konsuis, 
Kom hou in die sawagrippies; 


Pêrels en edelgesteente en sv; 
Mooi krisse en mooier krone; 
Elpebeen-kunswerk so pragtig gesny; 
Musiek met sy mooiste tone. 


Pragte en skitter en pêrels en praal; 
Melatie en lotoslelie— 

Alles vir jou as ek jou kom haal— 
Ja, alles vir jou, my Seli! 

KIT. 
DIEPO NEGARA. 


Wie meely oor het in sy manlik' hart 
Vir moedig' misslag en mislukte doel; 
Wie vir 'n vyand self erbarming voel 
in diepste neerlaag en in droefste smart; 
Wie weet hoe ru die Noodlot ons kan tart; 
Hoe vryheidshartstog in die hart kan woel; 
Hoe sonde deur berou word afgespoel; 
Hoe rassetrots die reinste siel verswart 
Gee hom 'n woord van eerbewys, want hy 
Het geprobeer met moed, misluk met moed 
En kloek sy harde Noodlot getrotseer. 
Nie syne nie die lot te lewe vry 
Na braaf geofferde heldekrag en -bloed; 
Net dit te win—die meely wat hom eer! 

AM; 
BALIK PAPAN. 


Die lig wat in die grond is opgegaar, 
Maak daglig van jou nag. 
Groot sterre skitter langs jou strand, en agter 
Lê fier jou oerwoud-prag— 
Lianas wat die hoogste toppe raak, 
Dun rottings glansryk groen, 
n reusebome, mandjie-varings vol, 
Wat nooit die sonlig soen. 

RM 
DIE DOERIAN. 


Vrug van die vrugte, koning, wees gegroet! 

Jou steeklig' skil versluier godespys. 

Ek, vreemdeling, uit 'n vreemde land verstaan 
Die krag wat joue is; en as ek staan, 

Hier in die dessa-straatjie, waar die rys 

Die randjies op in modderplaatjies groei, 
Hier waar die manghostan so pragtig bloei, 

Hier waar jou geur die wêreld rond omraam, 

Bring ek jou ook myv hulde toe: Salaam! 

XV. 
BOEROE-BOEDOER. 


outer Liefde wat die lewe sag maak, 
Onbewus waar skandes weemoed woon; 
Wat 'n swak kind tot die sterkste krag maak, 
En tot eer die skimp van smaad en hoon; 
Wat die duisternis tot helder dag maak, 
En tot diadeem die doringkroon— 


Rein Geloof wat Liefde sterk en steun gee 
As die onweer oor'die wêreld val 

En die donder in die wolke dreun gee 
Wat weerklink oor oerwoud en oor dal; 

Wat verhoor as Liefde 'n laaste kreun gee 
Oor die drank van hiesop, mirre en gal— 


Liefde en Geloof het hier altare, 
Eeue-oud, vir ewig opgerig— 

Nie die smartwerk van ou martelare 
Vasgemessel op 'n harde plig, 

Nog die prag van priester-amptenare— 

Prag waaronder Liefde sal moet swig. 


Elke steen is biddend voor die Vader, 
Klip op klip, gestawel deur sy kind— 
Grafsteen heilig, nader en nog nader, 


OS 


Altyd hoër, altyd meer bemind, 
Tot die toppunt, waar dit altegader 
Smelt ineen, die Vader in die Vrind. 


Doodgeduldig deur die lange nagte 

Het Geloof en Liefde voortgewerk, 
Hier gearbei met vereende kragte, 

Twee tesame deur elkeen versterk, 
Tot volbrag was al die glorie-pragte 

Van die wond're grafsteenkelderkerk— 


Kerk waarin geen bidstond ooit die halme 
Van die senuagtig' gras sal roer; 

Waar die skadu van die oosterpalme 
Nooit tapyt sal gee vir hierdie vloer; 

Waar nooit preek en priesterlik' psalme 
Mensehart met hartstog sal vervoer; 


Waar net stille, mymerende vrede, 

Sag gepeins oor wat die lewe gee, 
Sagter loflied, ongestoord' gebede, 

En opregte moed wat stoei met wee, 
Woonskuil vinde as Geloof met Rede 

Worstel soos die skemer met die see— 


Kerk waarin die mensheid deur die eeue 
Steun sal vinde as geen steun meer staan, 

As geen vashou blyk vir hom wat swewe 
Tussen wank'lend' grond en swankend' maan, 

En die lang droef-deurgeleefde lewe 
In sonsondergang se gloed vergaan. 


Siel wat opskiet, groter word in waarde, 
Wit gelouter deur volbragte plig, 
Deur 'n reeks van wisselinge op aarde, 

Skim-gesigte in die vergesig, 
Vinde eind'lik rus in lang-gespaarde 
Wêreldvrede in die wêreldlig. 


Waar die vadersiel sy arme wyer 
Oophou vir die mondig' kinderstraal, 
Wat, gemeng met syne, groter, vryer, . 
Nimmer meer onmondig rond sal dwaal, 
Maar versterk deur liefde, beter, blyer, 
Eindloos' krag uit eindloos' krag sal haal; 


En gelouter en gemeng met syne 
In `n gloed van glorie sal bestaan, 
Deel van dieper vreugde en van reine 
Sielelig, wat nooit meer sal vergaan, 
Wêreldrond, soos geur van die jasmyne 
Uitgestrooi, met lewensplig voldaan. 


IOO 


XVIL. 
META APl. 


Waarom het jy gister gehuil, 
Meta Api? 
Hoekom het jy gister gesnik im die bos? 
Was 'n skroef van jou liefde, my hartlampie, los? 
Of het jy jou liefde verruil? 
Meta Api? 


Verruil vir die dons van die waringhaboom, 
Die geur van die lotos wat swem, 

Die pronk van die see wat jou eiland omsoom, 
Die groen wat sy strande omklem? 


Vir wasem e€n wierook wat hemel-toe rys— 
'n Reukofferande van hier, 

SOOS vroe'r in jou tempels die mirrerook wys 
Hoe plegtig jy bidstond kon vier? 


Vir purper gepers uit die manghostan-skil, 
En rooi uit die ramboetan-vel, 

Vir rooi wat die vuurkewer dra as hy wil, 
Vir goud wat die dagbreek voorspel? 


Is één van dit alles, of alles daarvan, 
'n Kwart werd van wat jy verruil? 
Skroef vaster die skroefie, so vas as jy kan— 
Ek weet, Meta Api, jy huil. 


IOI 


XVIIL. 
VAARWEL AAN INSULINDE. 


Mirakelland van oerwoud en vulkaan, 
Ek groet jou in jou glorie! ËÉElke teug 
Van die koel suidewind hernu my jeug 
En maak my amper kind weer, en verslaan 
'n Dampwolk van gedagtes, en die waan 
Dat net maar in die wes die lewensvreug 
'n Weerklank vinde, en dat trou en deug 
Alleen kan bloei 'n lande waar die maan 
Oor louter ys en wit kapok sy glans 
Op wintermêres werp. Ag, ek gewaar 
My liefde groei tot byna bo verstand! 
Ken ek nie meer my eie koppie en krans, 
My hoogland-vlak van Beaufort tot Die-Aar, 
Leen dan vir my `n nuwe Vaderland! 

DIE HAMERKOP. 


As 'n donkergrys waas, 
Van die skemer geskei, 
Statig-stil, sonder haas, 
Oor die vlakte versprei, 
Dan klap hy sy vlerk en vlieg huis-toe, voldaan met 
[sy dag op die vlei. 


In die lig, in die glans 
Van die sterre en maan 
Bou hy bo-op die krans, 
Waar geen grassie bestaan, 
'n Houtvrag wat dien vir sy tuiste, sy skuil as die 
| [haelbuie slaan. 


In 'n treurige drag 
Van half bruin en half swart, 
Met 'n kuif vir sy prag, 
Half verlate, apart, 
Daar kuier hy rond; en sy kop skud eentonig, beroer 
[deur sy smart. 


Vergrys tot 'n vaalte 
Wat stoffriger skyn 
As die klei op 'n kaalte 
Wat skroei en verkwyn 
As die son in die somer die waterwaas bo-op vergoed 
[laat verdwyn; 

En verstrooi deur die winde 
Wat die ruigte bewaai 
En palmblare binde 
Tot `n bos as hul swaai, 
Is sy vere verbruin en met modder in honderde vlekkies 
[besaai. 


1O4 


REISIGERS. 


Die nag kom op, en die sterre skitter; 
'n Grysvaal newel vergrou die vlei; 

Die maanlig skilder die wit strand witter 
As `n ryp-bepoeierde plaas in Mei; 

Die steen-uil skree, en die wind kreun bitter 
As ons reisigers, moeg, oor die vlakte ry. 


Die weg is langer as ooit verwag was— 
'n Aaklige pad in 'n nare land ! 

Nog nooit so swart as die nag vannag was, 
Nog nooit so wolk'rig die noordekant, 
Met net 'n glim waar die maan se prag was 

'n Silwerboog bo die berg se rand. 


'n 'Tjienkerientjee om viool te speel— 
'n Katjiepiering om aan te ruik— 

Vergader ons goud? ls die sterre geel? 
Weerlig die see waar die robbe duik? 

Die pad is te lank, en die las te veel— 
En geen water meer in die waterkruik ! 


Verklein tot niks is die haat tevore 
Al honderdmaal in ons hart verslaan; 
Die wind sing deur in sy kreunende kore: 
Dis alles vernietig, en alles vergaan.” 
Uit `n nag soos dit word geen dag gebore, 
En ons reis oos-toe, onder die maan! 


H 

OP KOMMANDO. 


Ver op die plaas daar sit vannag 

Mense wat mymer die duister deur— 
Eensaam, alleen, hulle sit en wag 

Op 'n mÊre-vreug al lank verbeur. 
lin die een praat dit en die ander dat, 

En die nuus van gister word weer gelees, 


En algar die dink aan wie-weet-wat— 


Een kan nie sien nie, die ander is hees. 


Glorie en glinster van roem en prag, 

En voorkant die dood wat op algar wag— 
En 'n newellaag 1ê oor die vlei. 

Vrind by ons vuurtjie hier vannag, 
Dink aan die vrinde wat agterbly ! 


Ver op die dorp daar droom vannag 
Moeders van seuns op kommando weg— 
Eensaam, alleen, hulle sit en wag 
Op die nuus wat aan kom is, goed of sleg. 


En die een droom dit en die ander dat, 


En die storie van gister word weer vertel, 
En algar die dink aan wie-weet-wat 
As die vrees vir die toekoms knyp en kwel. 


Ver op die veld daar lê vannag 

Lyke van vrinde algar dood— 
Eensaam, alleen, hulle lê en wag 

Vir die laaste roep in die nouste nood. 

En ons die babbel oor dit en dat, 

En slae van gister word weer geslaan. 
En algar die dink aan wie-weet-wat 

In die newelglans van die nuwe maan— 


Glorie en glinster van roem en prag, 
En voorkant die dood wat op algar wag, 
En `n newellaag oor veld en vlei. 
Vrind, by ons vuurtjie hier vannag 
Dink aan die vrinde wat agterbly! 

IN ONS DAE. 


Word jy angstig vir die donker, word jy angstig? 
Is die donker dan so kwaai 
Dat jy regsom-keer moet draai? 
Word jy angstig vir die donker, boetie, angstig? 
Sien jy sterre in die dag? 
Hulle skyn net in die nag, 
Nuut-gebore uit die duister. 
As die daglig so bedrieg 
Met sy glinster, sal jy luister 
Na die dood wat ook kan lieg ? 
Word jy angstig vir die donker, boetie, angstig? 


Is jy nog nie moeg van lewe, nog nie moeg nie? 
Wil jy meer plesier aanskou, 
Meer geniet, nog meer berou? 
Is jy nog nie moeg nie, boetie, nog nie moeg nie? 
Kyk, die lelieblom verkwyn, 
Die lemoenboord-geur verdwyn: 
Dit word tyd dat ons moet afsaal, 
Klaarmaak vir die donker nag 
By die kerkhof waar die grafpaal 
In die skemer staan Oop wag. 
Is jy nog nie moeg nie, boetie, nog nie moeg vie? 


Loop jy met my deur die wêreld, loop jy met my ? 
Ook al is die weg so ru, 
En al tier die mense: ,,Tru !” 

Loop jy met my deur die wêreld, boetie, met my? 

Sonder aarseling of skroom, 
Sonder stil te staan en droom, 
Met jou oë na die weste, 
Waar die middagson verdwyn, 
En jy dink jy het die beste 
Van die dag wat oor jou skyn? 
Loop jy met my deur die wêreld, boetie, met my? 


Wil jy stilstaan as ek voorgaan, wil jy stilstaan? 
En die laaste skyn geniet 
er die laaste straal verskiet? 
Wil jy stilstaan as ek voorgaan, boetie, stilstaan ? 
Dink jy dag alleen is mooi 
As die son sy strale strooi 
Oor die laagland en die heuwel? 
Moet jy so jou smarte sus? 
Ek moet lewe voor ek sneuwel, 
Ek moet arbei voor ek rus! 
Wil jy stilstaan as ek voorgaan, boetie, stilstaan? . 


DiE BESTE; 


(Geil lusern in die laagste landjie; 

Geil groen blare en blomme blou; 
Aalwyn rooi op die voorste randjie, 

Rooi soos bloed teen die rotse grou; 
Somer en son en safier daarbowe; 

Ruik van die keurbos rondgesprei; 
Kort klein skadu's oor die klowe; 

Somer en son en safier vir my! 
Wonder van kleure uitgesprei— 

Wat is daar meer deur die dood te rowe? 
Somer en son en safier vir my! 


Hoog oor die water skommel die vinkies, 
Vol van die vreug van die somerdag; 
Bly die gekwetter van bruin tingtinkies; 
Blyer die son wat goudgeel lag. 
Algar wat lewe, algar tevrede, 
Hoog op die heuwel en laag op die vlei; 
So was dit gister, en so is dit hede— 
Somer en son en safier vir my! 
Heer, wat die hemel oor my sprei, 
Dit is my eerste en laaste bede: 
,Somer en son en safier vir my!” 


Het jy `n vrind wat jou hand kan vashou? 
Vrinde vergaan en faal in nood! 

Het jy `n vrind, jou grootste las nou? 
Vyande, vrinde gaan algar dood! 


LIO. 


Wat's dit vir my as die gras vergrys word? 
Somer sal kom met sy groen daarby; 
Wat as in winter die water ys word? 
Somer en son en safier sal bly. 
Boetie, ek vra jou, wat sê jy ? 
Wat's dit vir ons as die gras vergrys word? 
Somer en son en safier sal bly. 


Roem van mense, rykdomme, pragte— 
Alles vergaan soos die mis op die vlei: 
Sterre wat skiet in pikdonker nagte, 
Het langer lewe as roem kan kry. 
Boetie, as ons nou 'n keus moet wae, 
Hier op die wêreld, wat vra jy? 
Roemryke lewe en lengte van dae? 
Somer en son en safier vir myl 
Boetie, as jy nou jou keus kan kry, 
Wat is die wens wat jou hart sal wae ?— 
Somer en son en safier vir my !. 


III 


'N TREURLIED. 


O vwilger, wilger, wilgerboom, 
Wat oor die water waak, 

Spaar van jou treur `n tak, genoeg 
Om kranse van te maak ! 


O lelie, lelie, lelieblom, 
Wat in die voortuin pryk, 
Skenk bruilofsterre wat die krans 
Met al jou tooi verryk! 


O donkergroen lourier, wat rou 
Die hele jaar deur, gee, 

As sieraad vir die doodkiskrans, 
Jou loof uit liefde mee. 


O helder, helder, helder son, 
Strooi oor die graf jou glans! 
Het meely met die lelieblom 
En met die wilgerkrans! 


EE EEND eed” 

ER ar EA N ie Ao 

N ! h ag merd H 

Aa Ee. yy "dir MG RT P j ” iE Re SY N Ter, mm. 

OER ed ER GE GE Vos) é AN Ed ie eN AS 
y RAS ER REISE EL N Nie f od did pel jis Tee mt mid Ed 

pagd, kie f Ed 7) vo mi . Ed ra, ER EP Prys: ie ! 

di RENE ET Eg 

4 i ET 


Ee j di Es “tre 
Ne DES S 
ME EP; Pere Perk? di 
se TEE De 


ys hy 1 ey d” 
Ek afd) dad i ii ee 
ak VR ; ie on kid ' 


se 


DA N 


segid ' A 

dd sm! hr Ed 

1 oe Vi 'E 
Dias 


Ek Nes as ii j ' 
Ui” vi) EF, eie. ET 


EP Te ' 
SE 
' Ee dy EE 


Ri. ko ” ml Af! MT 
sy ka f Me ' " 
MR fe di 
| Me asie ) 
AR yy y 
Re rr ' AE N 
EE EG Ek 
ok 'n sk Ty oe ig T, ! ' f dt P ) AA $ ii di he Rd 
j PARS dofdip y dr; | ei Te; ey ' id f 
rik Ys Vse N ef pin PG 1 is  s ir j lei Ê 
A pd] oe Me N | Ve P " 
ti ke SA bee ER SE ed EEUE 
` Rd Mag MEE ie MF 6, 1! 
y id id, ep ere i s ” Pe N n HE sy ? Pe 
dié s vak HAM d Pe he . je N 
? EN Ps ig, ME ET, 5 el 
ra ie GV le HA ee Peer : ab ar 
PES ER PR ii sd 3 
AL si je ET se En oe d 
Eg N Pe ele? Pi ! 
Er laere rd el je AA 


j Et Ë 
Es n j 
ek 7 ee ad REEN 
MEd Be 
Pa AE of , PRE d " 
Ma SA ER 
AG TEEF. rg j oe HA. EA 
dei " ME ES N $ * Ry d Me Ai 
Ek WA. pe 
DI NET * jy IM ad 
RE ER ee so Ty ie 
Ee ER Os EE s 
EEU T.. d) ' U j 
GE 
Ha IG Ai iese HA had. Vi oe 
EE 
“ER AA ES j HA Pe si TA 
Mg Ee EP i EG Wee ee ee Es ee 
BOE EE RA Ee ee ii EE 
sd ik ir Wi BP ESSP E He MADE es N dd * GE n N. rs ” 
AE ee Mee ME Ee ey ver lere” * Es Ti os RA kr ie ie dk Es 
, EV ie ges E id) er ke n & n id As AE Pi 
ja eg Te i ie ke AE EN EG sy ag ed Kol j é 
j Ma) die si ad at EE Me A HÊ ye Ë rof oa ye 
id jo y pad 1 EP Taks Es ds sis oy N & N df MA, dit p ) , s as 
Veld de NAR Do Mg. are Gede ed, N ae Tik ) fe ai sk Fe 
- dj vi WE di Hy ha N i Hs he LA sy ( : Di hé DE it My id; ii 
Te N teg pal ik - TN . bi di; dy $ Ve PR Ke AF A ig is sb ot j sd se le 
dk Ee de EA Me d j i ds) N f si EE ye ed Pi id n Wyd 1e, d f. fi pe '- 
Pd dd ' Ne GED et AE AE, Ed KA Pe RE Ee # 
N ir di Ve j! id: EP ye j rd as ar EE ak da. ki og ad TE id Pe ty ) 
f ty. di T " ' os F. ' 7a AA os sd HK h yy d is. 1] PA 
MI j $ ok, ER; he . H ie 17 af Aard de d sd ye f dk oi) TY, iP n rd D ) ge EER n i ME 
ey ki da rt f ii ; di. ; , F aa it f i is AG i EA vr My 
EN ie eel AE AD ei Mee REG EO SE 
Ë dy R ' s.d ! n) 1 at # EI 
f f ss Ta Tn ho Th af rs is REG Red Ty "dj yy Ef Ui '` n hi kr % 4 j ) j 
do ei Pr Ai Er is is sd ES ry rd RAS, FT RE E Aile ag EE yl Me ei 
Vi ' Ee Vie KOM ip ne GYy 3 Vo WANG Ty ê v ! ) ' dr rd 
di EE ge ie jo " i | n AR sti) Hy dd PT EES dy ' N J jy oe 
N Ma. Mi of; ps FAT dra i PE ed AE n KA Myers Id ; EL “Ee 
AAK ! MK is od Ek. Ee ig sed TEE VO AE, fe et HE ER Ma, MEE 
fe hé j fe is # ii; EA Pr ed sd DÊ t # d Ay Pi ie - EMM 7e A ie ed TE di 
VERG VM EG N N AR Pk TOE Ef h AE MEE Eg EA $. Vak dm 
j " on af he RAD # jy di 
% N AO Tes ik nes sE is Et j ” d TT d ss rd 'N ie j P oe, ie E é Es P. 
JE vr Me yd dae sy at is ie re 2 ak ' oi Tik j i vi Mi j Mk 1 CrlOa ' hy rot 
2 vis dt tr Ed ee d Sa El PET N dd eer ! Pi ae, Ee UP S N A TA) y je 
as ee ME ree NEREE EL ops AE vi RE EE Ke ok Ee Ne 
PA SEE df AU an) VA Lr oe A op Eks ales AL "é Ad vy de ER 
ik Tag 1? dy Ed d.d ys k hi! tees ” vy jy Ted 1 MK f is ES Made EV, 
iS ME he HA” Da $ HG EE N do Ke H Ar Ee dE Tr pk! Fi jet ed `; is 
ad 8) ' Ed ha n dl TE MAAR j ki sy ape s eo “n Ge GRA . F RR ' ! dr N ras 
7 ' s TN ie Ë ) UR Ak dy ds $ ; 
& RS oa ARE v de af FA yd ER Ke ' 6) * AA Mi ) o hys Li ik d Td Tes n E eN oe 
ER 1 af TER AG VaN aal ee di # ) sae HEM EP bek ord sy) 
dd TA - if 'E REM Ee uas sed je vel RE Mes 74 Ee 
sd X Nr vah ! Pl de HE Wrede ef ' ei ie ) AA Pop ' yd j! ly ee MAY es 
di ST rd of, N ) ) rd dy DT S . Kok Vd ) EE E ed 
E X ia des ig sl Fi SN % mie” ale hd % ii de E T PA Ad : é si SE sé Ui MA 
Ë d TE dy st Ee ode, j RY Di j TES ' ' PRE di di, 
d VER ha s DU sr EE T Me yy 4 TA 
ME id PR sy ed dy | Ee yy) od 
Pl ie d Aar ws PA] 3 Yi Rp 2 $ Ve si 
Ë * ei ' My # is 


os, 
n RD 
rd 
Hs. As 1 ` da Eg y N rd ' jy 
AD WE MET Bad Me DY v ) ; ME VET f 
4 / as my SA, E RT. é i 
y ME, Ene - j MEd Te F d 
se ER DE ie WE el “rd EG: 
rd RT ah ad | 
Wa Pe LA 


RHleer Slampamperlteaites. 


vk 
“N 


' 


ae 


AE, N 


- 


Water en wyn meng same, 
Half water en half wyn; 
Maar nooit nie olie en water, 
En selde groot en klein. 


Silwer en goud smelt same, 
Half silwer en half goud; 

Maar nooit nie skimmel met silwer, 
En selde jong en oud. 


Water en bloed meng same, 
Half water en half bloed; 
Maar nooit nie yster en water, 
En nooit nie kwaad en goed. 


Silwer en lood smelt same, 
Half silwer en half lood; 
Maar nooit nie sand met silwer, 
En nooit nie lewe en dood. 

1. 


Die rooi pad loop reguit na die see toe, 
Waar die pikkewyne nagmaal hou. 
Die lang sandduine, vaal en grou, 
Lé agter waar die randjies bou 
'n Ringmuur altyd in die rou, 

Met gras wat alivd grys of vaal is, 
En hellinge wat amper kaal is; 
Waar net die vygies reënboogkleure 
Vertoon, en bobbejaantjies geure 
Gee om te meng met soutpanwasem, 
Wat dag en nag die soutkors asem. 
Daar voor die uitgestrekte see, 

Wat van die pool sy branders gee 
Om hierdie strand in slaap te sus, 
Van al sy seewrak onbewus, 

En hom as vrind begroet en bring 
'n Koorgesang om mee te sing. 

HI. 


Mierkatjie, wat met sonlig speel, 
Ek vra jou: ,,Kan jy jou verbeel 
'n Wêreld waar geen sonlig straal, 
Waar nooit die veld sy glans behaal 
Van groter lig wat op hom daal?” 


Mierkatjie, wat die sonskyn streel, 
Ek vra jou: ,,Kan jy jou verbeel 
'n Donker wêreld om jou heen 
Waar ewig duister-donker reën, 
En met geen sterreglim daarteen ?”' 


VIS 


IV. 


Daar is 'n blommetjie wat groei 
Teen elke krans, in elke kloof; 

Sy blompies hemelsblou die bloei 

Tussen verlate grysgroen loof. 


Ek weet nie wat ons mense noem 
My klein blou vrindjie in die kloof, 

Wat met sy nederig' blompies roem 
Tussen verlate grysgroen loof. 


Die wysneus-plantekenners gee 
'n Langgerekte naam daaraan— 
Nogal in Grieks—'n naam waarmee 
My vrindjies half verleë staan. 


En tog, die naam is mooi en dra 
Die hele waarheid ingeprint:. 
Hul noem hom Heliophila— 
Dit is in Grieks ,,die son se vrind.” 


Sy bloeisels, ope as die nag 
Lank deur die son is uitgedoof, 
Kom elke middag pryk in prag 
Tussen verlate grysgroen loof. 

Son-vrindjie, as die ou gevreet 
Van wêreld-naarheid om my swig, 


Dan kyk ek na jou blou en weet 


Daar is nog son, daar is nog lig ! 

Die reën is weg; oor al die bossies stroom 
Die sonskyn in sy glorie met `n glans 

Van louter goud, in elke doringboom 
Gons singertjies, en elke sprinkaan dans. 


Hier oor die veld, vergeur nog deur die reën 
En bont versier met vermiljoen en geel, 

Daar swewe vrede, skaduend as `n seën, 
En rooivlerk-spreeus kraai in die priëel. 


Die blomtuin staan half skaam, want kyk, die vlei 
Is bonter nog met blomme, blou en rooi, 

En pragtiger as blomtuin ooit as hy, 
En mooier ook, al is hyself so mooi. 


So n4 die worstelstryd en donker nag 
As n4 die onweersbui kom vrede en stil; 
En die natuur bly luister en bly wag 
Berustend op `n ondeurgrondb're wil. 


VI. 


By Moelie-Punt, daar waar die lighuis staan 
(Kindertjies, hoor hoe gaan die see te keer!) 
Wat met sy rooilig bokspeel met die maan 
(Kindertjies, hoor hoe bruis die branders weer V— 
Daar lê 'n skip gestrand 
Op die rotse teen die kant; 
Sy swart stoomketel steek 
Hoog bo die see en breek 
Die wit-gemaanhaard' golwe wat oor die rotse slaan. 


Daar staan die ou stoomketel vaal en blou 
(Kindertjies, hoor hoe gons die branders weer!) 
Met seegras dikbegroei en in die rou. 
(Kindertjies, kyk hoe gaan die see te keer !). 
Al die mense is verdrink, 
In die diep see weggesink; 
Kyk, sy dek is weggespoel, 
En in sy kamers woel 
Die krappe en die geelbek, die krewe en kabeljou. 


VII. 


Gevlek met verf die voorste rand— 
Verf wat die aandson oor hom sprei— 
Kleur wat jy nêrens anders kry— 

Verf wat die son tot sterwe brand. 


Beskadu skuur, pondok, en kraal, 
Deur skemer wat die wêreld streel 
En van die donker halfpad steel 

Die duister wat jou oog laat dwaal. 


Vergeur die gras en bosryk vlei, 
Die donker rande van die kloof, 
Waar tussen geilste varingloof 

Die klein vuurvliegies liggies ry. 


Belig die hemel bo met glans, 
Die glorie van die sterreskaar— 
Orions gordel, Akenaar, 

Die kruis wat skitter bo die krans, 


Arkturus, wat die Boesman glo 
Die oë is van `n moeder blind, 
Wat lank gehuil het om haar kind 
En nou geduldig wag daarbo. 


Die melkstraat, wit soos mOreryp— 
Wit as, wat eens was weggesmyt 

(So sê die Boesmans) deur `n meid 
Wat al die sterre beet wou gryp. 


Dis orals vrede waar jy wil, 
Want hierdie veld is wel te rus, 

En al die winde slaap gesus, 

sm En die ou wêreld weemoed-stil. 


ET 

Vill. 


Groenspaan op `n koper-oulap 
Amper glad geskuur deur tyd. 
Vroeër was dit `n vors se kop, dié: 

Nou is dit tot niks verslyt. 
Selfs die skrif kan niemand lees nie, 
Niks daarvan `n mens verstaan; 
Waar die letters was, is nou net 
Koperroes—ons sê groenspaan. 
Weg is vors, en weg sy glorie, 
Weg sy koningsmajesteit; 
Roes-bedek lê sy geraamte 
Doodgeworstel deur die tyd. 
Hard is koper, hard is grafsteen, 
Hoog 'n vors se majesteit; 
Harder. hoër dan dit algar 
Tyd wat ryk en roem verslyt. 

IX. 


'n Handvol gruis uit die Hantam—. 
My liewe, lekker Hantam-wyk! 

'n Handvol gruis en gedroogde blare, 
Waboom-blare, ghnarrabos-blare! 
Arm was ek gister, en nou is ek ryk. 


Arm in herinnering, arm in verbeelding, 
Arm in onthou van die vroeër jare 
Deurgebring in die Hantam-wyk. 

'n Handvol gras en gedroogde blare 
Maak my, wat arm was, koning-ryk— 


Ryk in herinnering, ryk in verbeelding, 
Ryk in onthou van die vroeër tyd 
Toe die Hantam-wêreld al die wêreld 
Vir my was in die vroeër tyd. 

'n Handvol gruis en gedroogde blare 
Vertel so veel van die wonderjare 

In my liewe lekker Hantam-wyk— 
Waboom-blare, ghnarrabos-blare— 
Arm eergister en nou skatryk! 

p.% 


Het jy gesaai, en wil jy oogs behaal? 
Ag, daar is baie kanse teen jou wil: 
Selfs die Natuur het hier en daar sy gril 

En wil weergelding as jy nie betaal. 


Het jy geoffer alles wat jy het? 
Vra dan geen dankie wat jy nooit sal kry: 
Selfs die Natuur is gierig en beny 

Die ware liefde wat jou loon belet. 


Het jy gely, gevoel, gesmart, gedra? 
Dra deur, ly voort, totdat die Dood jou wenk: 
Selfs die Natuur sal eind'lik meely skenk 

En alles gee waarna jy hierso vra. 

be 


As ek van verbeelding praat, 
Dan gaap my vrinde en gaan te keer; 
Hulle sê: ,,Daar's die ou gesanik weer, 
Van dwergies en sprokies; ons protesteer 
Teen die meet met so `n onpraktiese maat.” 


Ek weet ons hou van die boerdery, 
Van vee-teel, bankrot-speel, oorlog-maak; 
Dit val in ons hedendaagse smaak, 
Waar 'n man van sake oor sake waak 
En nooit met sy eie verbeelding baklei. 


As ek van verbeelding praat, 
Dan glo maar ek preek van `n paradys 
Waarheen net `n engel te perd kan reis, 
Want daar is geen gids wat die weg kan wys— 
En hoe vroeg jy opsaal, jy kom te laat. 

XI. 


Ek het 'n ster sien skiet: 

Hoog in die lug het hy begin, en laag, 
Vlak oor die koppies, kastig in die weiland, 
Het hy geëindig. Dit is nou my vraag: 
Wat is van hom geworde? Lê hy daar 
Nog rokerig en rasend in die riet, 

Of help sy lig wat dood is, te versier 

Die volle moêre-glorie op die vleiland? 


Ek het `n kind sien sterwe: 

Hy was nog jonk—'n veelbelowend' seun, 
Wat tot `n reus kon opgroei, slim, behendig, 
'n Pêrel-patriot. Dis nou my kreun: 

Wat is van hom geworde? Lê hy hier 

'n Lyk met al sy hoop en goud bederwe, 
Of help sy korte loopbaan te versier 

Ons eie lewe, lekker of ellendig? 

XIII. 


Is jy bly om te lewe? 
Wees bly om te sterwe. 
Soos die wolkies wat swewe, 
Geniet as jy swerwe; 
Want die wind sal verwaai al die wolkies, 
En die Dood het die reg jou te erwe. 


Is jy sat van jou swerwe? 
Wees dapper en lewe; 
Eenmaal sal jy tog sterwe, 
Hoe vaster jy klewe 
Aan die liefde en lus van die wêreld 
En die kennis en krag van die eeue. 

XIV. 


Gerimpelde seestrand, met seegras besaai; 
Gerimpelde seewater, brander-gelaai; 
Gerimpelde rotse, gebeitel deur tyd; 
Gerimpelde skulpe, deur seekrag verslyt; 
Gerimpelde velde, geploeg deur die wind; 
Gerimpelde modder, gekrats deur 'n kind; 
Gerimpelde strate, geknou deur di- wiel, 
Waarop as die dag breek met sonlig en hoop, 
Of nag slaat sy donkergroen sluier neer, loop 
Gerimpelde mense met byna geen siel. 


XV. 


Jy vra my: ,, Wat is waarheid ?”” 
Vrind, dink jy ek vergeet 
Pilatus het dit ook gevra? 
Hy het daarmee sy kop gepla 

in tog dit nooit geweet. 


Kan ek jou daarop antwoord? 
Het ek die wysheid beet? 
Onnosel gaan ek op my reis; 
Onnosel word ek oud en grys 

En sal dit nooit nie weet. 


XVI. 


'n 'Torretjie vlieg om die kerslig; 
Hy sing met sy vlerke en vlie— 

Want die somer is hier met sy warmtegloed, 
En die torre is hier—vir wie? 


'n Skoenlapper blink in die sonskyn, 
Hy fladder en fonkel en vlie— 

Want die prag van die somer is aangekom, 
En die skoenlapper hier—vir wie? 


Vir jou, wat geen stuiwer omgee 
Vir skoenlapper, tor, of wie—.. 

Vir jou wat nog nooit slampamper het, 
En nimmer ooit sal vlie! 

X VI. 


Hulle skreeu hoera in die strate 

Dat stoele en tafels kreun; 
Die vensterglas is vol gate; 
Jou ore is moeg-gedreun. 


En vra jy waarom die bohasie 
Waaronder die vensters ly, 

Dan praat hul oor ,,eer van die nasie,” 
Oor vlae en vrymakery. 


As ek deur die strate slampamper, 

Dan sien ek maar min van die eer; 
in vrymakery lyk my amper 

'n K noop vir die mensdom meer. 


j 

XVII. 


Op my ou ramkietjie 
Met nog net een snaar, 
Speel ek in die maanskyn, 
Deurmekaar. 


Ek sing van Adam 
En Ewa se val, 
Van die ou Paradys. 
,Halfpad mal!” 


So sê die mense. 
Wat my hoor speel 

As die skemer my wang soen 
Soos ferweel. 


As die maan my aanhoor, 
En die sterre knik, 
Dan speel ek kordaat voort, 

In my skik. 


Wat gee ek om mense 
Wat sê ek 's mal, 

As die varings my aanhoor 
By die wal? 

Wat om my vrinde— 

Wat nooit nie verstaan— 
As die sterre my toeknik, 

En die maan? 


Op my ou ramkietjie 
Met nog net een snaar, 
Speel ek in die maanskyn, 
Deurmekaar. 

XIX. 


Hui sê die stryd is stryd verniet, 
Waar deug, nog plig, nog liefde tel, 
En haat en hoon die hoogste bied, 
in smart allengs tot skande swel— 
En dan vaarwel! 


Na nagte hoop'loos swart en nat, 
Met donderweer en bliksemsteek, 
Met donker wat jou hand kan vat, 
En kou waarteen die skepping smeek— 
Die daglig breek! 


Vol rooi, wat bloed jaloers kan ja, 
Vol kleur van koper nuutgeboen, 
En purper soos die pronkpou dra, 
Gewas met waas van perlemoen 
En smaraggroen. 


Vir al wat hoop op uitkoms gee, 
Of seën, al skyn die dag verloor, 
Sê dank. Al druk `n donker wee 
Die hele nasie oor en oor— 
Die son skyn voor! 

XX. 


Grysaard, ek vra jou, 
Antwoord vir myl! 
Waar 1ê die wysheid wat mense om kerm? 
Waar brand die groot lig waar siele om swerm? 
Wat is die rus, regtig werd om te kry? 


Grysaard, ek vra jou, 
| Antwoord vir myl! 
Kan jy my sê wie die waarheid vertel? 
Kan jy my sê wat is hemel en hel? 
Wat staan te wag aan die eind' van die ry ? 


Grysaard, jy weet nie! 
Antwoord gerus. 

Sê maar: ,,My lewe is amper verslyt; 

Tog weet ek niks nie daarvan, tot my spyt— 
Net maar: Ekselwe soek slaaptyd en rus.” 


Grysaard, jy het dit: 
Slaaptyd en rus! 
Dit soek ons algar ons lewelank deur— 
Droomtyd en slaaptyd en tyd om te treur. 
Oor al die stories waarmee ons ons sus. 

XRI. 


Die varkblom en die lelieblom 
Het eenmaal hard gestry. 
slik is 'n regte lelieblom: 
In Godsnaam, wat is jy ? 


Dieselfde son wat op jou val, 
Dié streel my met sy straal; 
Dieselfde reën wat jou verkwik, 

Het ook op my gedaal. 


Dieselfde kleur wat in jou wang 
Die witste wit verspot, 

Sit in my kelk en gee aan elk 

Wat vir my pluk, genot.” 


* E * 
Daar het 'n os verbygekom, 
Verdwaal van uit sy pad— 


Die varkblom en die lelieblom 
Lê in die modder plat. 


1ig 


KRIEL 


Die westerson, in wilde vlam, 

Op vensterglas en watervlak 

Gooi goudgeel reuse-glorievlekke, 
Wat lewe as die sonlig sterwe 

Op berg en dal en dak. 

Die koning van die dag is lam, 
Lam van sy wêreldlang rondswerwe; 
Moeg van sy magtig' mêreglorie, 
Sy middagkrag, 

En al die prag 

Van die lang skemering-afstanddoen, 
Voordat die laaste kleur hom soen 
En op sy troon die donker groen 
Van nag sy rykdom pak. 

RT. 


Jaloers is die winde 
Wat sag teen my waal, 
En my groet as my vrinde, 
En my dun takkies swaai 
Met `n vurig' omhelsing van vreugde, met geur van 
die veldgras belaai. 


Soos goud in die are 
Van kwarts in 'n krans, 
Soos son deur my blare 
Wat bewe en dans, 
So skitter die skyn van my blomme, in weeld'rige, 
warr'lende glans. | 


idi 


XRIV. 

Oupa is oud, en sy kop is wit, en sy oë bysiende en 
swak; 

Oupa is sag en geduldig, kind, want oupa is oud 
en mak; 

Oupa het reeds deur die wêreld heen al wat daar is, 
gesien; 

Oupa het alles alreeds gekry wat iemand se werk 
verdien; 

Oupa is sat en moedeloos-moeg en smag na die rus 
wat kom: 


Oupa se lewe is afgeleef; oupa se rug is krom! 

Wat is die nut van my oupa dan, wat nie meer sy 
mens kan speel? 

Wat is die nut van verlede jaar? Verbeel jou maar, 
verbeel ! 

XXV. 


Man, jy moet hoenders hou! het iemand my gesê. 
Ek dog hy was my vrind: ek het die goed gehou, 
En eers het alles goed gegaan: gelê 

Die more, middag deur het elke hoendervrou; 
En elke hoenderman het hard hoera gekraai 

Vir elke eier in die hoenderhok. 

En toe vir niks gestaak—eiers en lawaai 

Was albei weg, en niks kon hul weer lok, 

En ek was neus verby. Net dit my troos: 

Ja, ek het ondervinding nou: ek weet 

Wat hoenders doen en wat hul nie kan doen.” 

'n Les soos dit word nooit nie weer vergeet. 
Moreel of eties? Vra dit maar aan Joos, 

En, plaas van hoenders, teel dan maar pampoen. 

XRKVI. 


Jy wat staan treur, 
Asem die geur 
Orals versprei oor die land— 
Die geur van die klei, 
e Van die blom op die vlei, 
Van die brander-nat gras op die strand. 


Lente het hier 
Bruilof gevier, 
Alles gedos in sy groen; 
Son, wind en reën 
Het die vlakte geseën, 
Skoonheid die wêreld gesoen. 


Ja, soos `n kind, 

Teder bemind, 
Moeder-omhels word en lag, 

So lê die vlei, 

Son-bemind, bly, 
Heerlik in middaggloed-prag. 


Mag word verslaan, 
Liefde vergaan, 

Dood is die sterkste wat bly; 
Neem wat jy wil, 
K wansel, verspil, 


Nooit kan jy hou wat jy kry. 

Tog daar is een, 
Mensdom se seën— 

Een wat die sterkste sal staan! 
Een wat oorwin 
Dood en sy sin, 

Liefde en mag wat vergaan— 


Skoonheid wat bly 
Eeue-deur vry, 

Kragtig gekroon met sy krag; 
Skoonheid wat vlei, 
Bekoor en verlei— 

Skoonheid, wat win as jy wag! 

XXVIL. 


Outa Adam en ek het gisteraand 
By die kruispad `n spook gewaar :. 

In die wit maanlig was 'n spookgesig 
Met wilde, verwarde haar. 

,Dis tannie haar spook, wat laaste jaar 
Van die galkoors dood is, baas. 

Sy sit en wag tot middernag, 
Tot die spoke fluitjie blaas. 

Dan kruip sy trug na die spokeland, 
tn dan maak sy daar groot lawaai 

Oor haar kinders hier wat verjaarsdag vier 
By Jiems in die Mieliedraai!” 


XRVII. 


(Gemmer-geur in die tuin en die mirre van minjoenet 
(O boetie, die lewe is mooi, en ek het in die lewe 
lus !), | 
Brom-bye bowe die tulp, wat bewe en bruis van pret 
(O boetie, die son skyn mooi om die wêreld hier te 
sus!). 


Die angeliere spog, en die rose pronk in prag 
(O boetie, my boetie, geniet, want die somer is amper 
oor !); 
Die kruidjie-roer-my-nie waak, want dit is nog helder 
dag, 
in die rooivlerk-spreeus sanik daar bo by die 
boomgaard-voor. 


Dis helder sonskyn hier, en die seder-skadu's val 
Kort op die minjoenet in `'n plas van bruin-groen- 
swart; | 
Die glaasoog-voëltjies sing in die bossies teen die wal— 


O boetie, waar skuil jy weg met `n grafsteen om jou 
hart? 

O.d).d 


Diep water omring met palmiet, waar die vinke in speel 
En rooibekkies nes maak as winter die wêreld verlaat; 
Swart water, so donker en sag as die skyn van ferweel, 
So stil en bedaard as `n oumens of kind se gelaat. 
Die hoë popliere beskadu die rand van die dam; 
Die wilgerboom treur oor die lei-sloot wat loop na 
die meul; 
Maar hier is geen skuilte of dak teen die son as hy vlam 
En sonder barmhartigheid brand as `n bitter en 
foltrende beul. 
In jare tevore het hier die rivier in sy glorie gestroom 
En, trots in sy waat'rige krag, hom `n weg deur die 
wêreld gebaan; 
Met ryke en blarige ruigte sy ru, nuwe oewers omsoom, 
En sag op die silwer-wit sand met sy spelende golfies 
geslaan; 
Gelok met sy soet suiwer water die bonte juweel van 
sy kant, 
Die wilde visvanger wat fladder in vinnige strale van 
kleur; 
Gestrooi met  ongierige golwe die saad van ons 
blomryke land, 
Om later in lente te lewer 'n oes van verlokkende geur; 
Geslenter die turi'rige grond deur, die vlakteland oor 
tot die vlei, 
`n Kronkelend', koddige sloot, oorskadu met salie en 
gras, . 
Vlak vloeiend, `n stroompie gemeng met die geel van 
die gruis'rige klei; 

En vlytig die land deur gespoel om orals die klippe 
te was. 
Die tyd was sy baas; en betower deur son, reën en 
wind, het sy baan 
Verander, verrek, en verwar; en sy water het agter- 
gebly 
In modd'rige poeltjies en gate deur warr'lende water 
geslaan 
In sagte en vetryke grond, wat geen hulp teen sy 
aanslag kon kry— 
'n Swart, diep, palmietgras-omring gat, die seekoei 
se skuil in die tyd 
Toe seekoei en groot likkewaan hier geswem het as 
heer van die stroom; 
Stil water wat dien as 'n spieël vir die son as hy water 
verslyt 
Tot wasem wat reik tot die berge wat blou teen die 
hemel staan droom. 
Hul droom van die lank-verby tye, toe bokant die 
bruisende skok 
Van wind-opgesweepte seebranders hul rotse die son 
het gesoen, 
En met hulle vaste droë eiland die groot wit seevoëls 
het gelok 
Te rus op hul oeroue klippe geklee in die seegras 
se groen. 

Kriek, kriek !'' in die sand sing my wiele. 
Ek speel met die sand as ek sing, 
Deur rooi sand, deur swart sand, deur grys sand— 
Waarheen ook my baas my wil bring. 
Ek worstel en stoei deur die drifte; 
Ek slinger en swaai as ek sak; 
lik bewe berg-op en berg-afdraand; 
Ek flikker-galop oor die vlak; 
Ek steun oor die roes-rooie klippe; 
Ek snik as ek slote moet oor; 
Ek slenter deur gras-ryke velde; 
tik dreun met die kriekies in koor; 
Ek veg met die eeue-vas berge, 
Wat dou van die blou hemel drink; 
Ek worstel met modder en water; 
Ek struikel waar hoop vir my wink; 
Ek dra wat ek dra uit die duister, 
Uit noue vertwyf'ling en nood; 
Ek dra wat ek dra, na die vryheid, 
Na droefnis, verdoem'nis, en dood. 
,i€riek, kriek !'' in die sand sing my wiele— 
`n Hooglied vertaal deur die veld; 
En waar ek ook slenter, daar sing ek 
Die lied van `n Voortrekker-held— 
'n Lied van afwiss'lende ritme, 
'n Klaaglied, `n loflied, `n ween, 
'n Koor van genot en van smarte, . 
Van rampe en vreugde en seën. 

XRXRI. 


Waar die Katberg, witkapok-gekroon, 
Die suideland oorsien, 

Daar het ons in ons jeug gewoon, 
En arbeidsaam gedien. 

Daar het ons soetgras saam herkou 
Op die son-gevlekte vlei— 

Kan jy die dae nog onthou, 
Al jare lank verby? 


Die Katberg oor, die wêreld in, 
Lang skofte deur die sand: 
Ons het geworstel en gewin 
Tot in die noordeland. 
'n Nuwe wêreld het ons nou 
En 'n nuwe soort van wei— 
Kan jy die dae nog onthou, 
Al1 jare lank verby? 


Die Katberg oor, die Koup verby, 
Die diep riviere deur, 

Tot waar die hoë land versprei 
Sy soet tamboekiegeur, 

Waar leeus en tiers hul nagprooi kou 
En die olifante wei — 

Kan jy die dae nog onthou, 
Al jare lank verby? 


O.é dIA 


Saal en toom en buikgort 

En my maanhaar wil ek wed! 
Daar was nooit `n land soos hierdie nie, 
'n Weiland-wêreld mooier nie, 

As hierdie wêreld hier! 


Vlei en vlak en helling, 

En orals die ope veld, 
Waar `n perd soos ek kan draf en hol, 
Galop en spartel soos hy wil, 

Dag in na hartelus ! 


Die domoor-osse bulk net, 
En hul praat oor laaste jaar— 
Oor die soet ou Katberg-weilandgras, 
Oor die ouderwetse wêreld daar, 
Waar ek nie weer wil wees! 


Saal en toom en buikgort! 

Dis die wêreld hier vir my! 
Daar's nêrens so 'n wêreld nie, 
So uitgestrek soos hierdie nie— 

n Perde-wêreld dié! 

RR. 


Yster roes van nattigheid; 

Yster word verkleur deur tyd; 

Yster is gemaak vir stryd— 
Gee hom bloed te drink! 


Bloed! Bloed! Bloed! 
Spies geskerp op spies, kan sny— 
Spies wat wag op wat hy kry; 
Spies wat na sy offer vry— 

Gee hom bloed te drink! 


Assegaai vir stryd gemaak; 

Assegaai wat dors na wraak; 

Assegaai wat bloed wil smaak— 
Gee hom bloed te drink! 


Bloed! Bloed! Bloed! 

Tref so diep soos smart kan tref, 

Spiespunt oor tot by die hef, 

Tot geen siel meer smart'besef— 
Gee hom bloed te drink! 


Dood wat dood kan proef en slaak, 
Bloedlus wat tot beul vermaak 
Alles wat sy skadu raak— 

Gee hom bloed te drink! 


ERKIV. 


Jy vra my : ,Is jy dapper? 

En hoop jy nog te win, 
Hoe hoog ook styg die donker wolk, 
Hoe hard die taak is vir ons volk, 
Hoe klein die kans, die moed hoe min ?”' 
Jy vra my : ,,Is jy dapper, 

En is dit na jou sin?” 


Ek antwoord: ,,Nee, nie dapper! 
Ek is te sleg en swak; 

Ek weet die taak is alte groot; 

My hart is byna hoop-ontbloot: 

Ek dool op Moed-verloor se vlak.”. 

Ek antwoord: ,,Nee, nie dapper: 
Ek is al halfpad mak.” 


Jy vra my : ,,Gdlo jy seker 

Dat God sal uitkoms gee? 
Ons het so baie hard geveg, 
En moed en hoop en krag is weg: 
Daar is geen hoop op uitkoms, nee!” 
Jy vra my : ,,Glo jy seker 

Met oë blind van wee?” 


Ek antwoord: ,,Skyn die sterre 
Vir altyd dag en nag, 
Hoe kan jy ooit die son se skyn 


Ee 

Bespeur as skemerlig verdwyn? 

Hoe kan jy ooit die daglig wag? 

Ek antwoord : ,,Man, die sterre 
Die gee my nuwe krag.” 


Ja, ek was op die vlakte 

Waar mense moed verloor: 
Daar het ek in my siel gebewe; 
Daar bitter, bitter smart deurlewe; 
Daar baie dinge aangehoor— 
Maar ek is uit die vlakte 

En bo sy skadu's oor! 


OKRKV. 


Daar's nog die lang rooi wapad voor my 
Wat op- en afdraand deur die vlakte koers, 
Vol stof('rig' sand, wat rooigeel oor my 
As roukleed trek `n rooigeel floers. 
Waarheen dit lei, dit weet ek nie; 
Ek trap maar stadig as ek stap. 
Ons loop die wêreld in, en wie 
Kan sê ons loop nie vir die grap— 
'n Grap wat niemand ooit bespeur, 
Waarom geen mens op aarde lag— 
'n Grap die lange lewe deur 
Van mêre-rooi tot middernag ? 


TEG 


XKRKVI. 


Vleg vir my bruid `n mirtekrans; 
Gee haar `n lelie in die hand 
En lei`haar uit en laat haar dans— 

Dit is jou laaste, laaste kans, 
Want mêreé is sy uit die land. 


Haar oë is helderder as lig 

Op bruilofsmore. Bitter nag 
As eens my laaste liefde-plig 
Dit is haar oë toe te dig 

En sugtende te sê: ,,Goeiendag P'. 


Haar hand is teer, deur liefdetrou 
Op bruilofsmêre. Bitter wee 

As eenmaal nie my siel berou 

Om sag haar hande toe te vou, 
En alles, alles, af te gee. 


pi 


MREREGIE 


Kan jy nie reg die agterkant spioen, 

Kan jy nie seker van die toekoms wees, 
Vertrou dan maar jou siel; verslaan jou vrees 
En sê: ,,Dit kan ek weet; dit kan ek doen, 
En daardie ander weet ek nie en kan, 

Al wil ek ook hoe graag, nie anders doen.” 
Dan voel jy op jou voorkop as 'n soen 

Die seën van gerustheid—en word man. 


XEXVER. 


Kom ons ooit weer uit die vreemde Urug, 
Weer om te speel, 
Weer om te werk in die wêreldskool, 
Weer om te swerwe en rond te dool, 
Weer om onsselwe te pla met vrae, 
Tot selfs die lewe ons verveel— 
Al1 ons lewe en al ons dae, 
Weer om bly te wees, weer om te sug? 


Wie van ons weet wat die toekoms hou? 
Wie van ons weet? 

Wie is so seker die Dood is Dood? 

Wie dat hiernamaals daar skuil geen nood? 

Wie dat daar slaap is? Vir elkeen rus? 
Altyddeur in `'n slaap gesus, 

Nooit weer bang te wees, nooit te berou? 

OOKIX. 


Kom dans met my! Kom dans met myl! 
Wat wil jy liewer, beter doen, 

As in die lentetyd te vry, 
As alles mooi is, alles groen, 
En as jy vry, jou lief te soen? 


Kom dans met my! Kom dans met myl 
Wat wil jy liewer, beter hê 

As in die somertyd te kry 
Wat lente vroeër het uitgelê 
Met rente, soos die mense sê? 


Kom dans met my! Kom dans met my! 
Wat kan jou liewer, beter wag 

As in die winter, na jou stry, 
'n Tyd vir rus, vir droom 'n dag— 
En dan die allerbeste nag ? 


1OO 


d.d 

Boggom en Voertsek het saam gelewe 
Waar die Hantam-berge pryk 

En die dun kapok in die naglug swewe 
As die wind die biesies stryk. 


Boggom en Voertsek het saam geswerwe 
Waar die boegoe-bossies bloei 

in die harde klip, deur die vs gekerwe 
In die oerou tyd, nog groei. 


Boggom en Voertsek het saam gesanik 
In die aand teen die volle maan: 

Sluit ek my oë vandag, dan waan ek 
Ek kan hulle taal verstaan. 


Boggom en Voertsek het saam gesterwe, 
Waar die Hantam-wêreld strek. 

Daar's niks dan die storie om Oor te erwe, 
En niks om daaruit te trek. 


IOI 


XLI. 


Fluit, windswaal, sing en fluit, 
Hoog oor die akkerbome! 
Die son strooi goud, 
En groen skyn al die bome. 
En voor die middag sluit 
En die aandwind waai koud, 
Daar is nog tyd genoeg, 
Windswaal, vir sing en fluit: 
Dit is nog alte vroeg 
Vir nag en slaap en drome. 


Fluit, windswaal, fluit en sing, 
Hoog oor die akkerbome! 
Die son skyn warm, 
En stil rus al die bome. 
En voor die aandster bring 
Die donker in sy arm, 
Daar is nog tyd genoeg, 
Windswaal, vir fluit en sing. 
Dit is nog alte vroeg, 
Windswaal, vir slaap en drome. 

ALIE. 


Hy staan daar sonder tietel—ongereken, 
Sonder handvatsel, sonder uithangbord: 

(Geen eer is niks as eerbaar eerlik teken 
lien wat oneerlik eerbaar is geword. 

XLIUI. 


'n Krans-omringde seekoegat 

Waar eendvoëls kom om skuil te soek, 
Met groot swart klippe waternat, 

En groen slymvlekke in elke hoek— 
Dit is haar woonplek. As die maan 

Die rand en rots met skyn kom streel, 
As al die sterre regop staan 

Om met die volmaan mee te speel, 
Dan kom sy uit die water op 
Met groen slym bo haar kop, 
Met water-diamante uitgepryk, 
En 'n gordel van waterslyk. 
Haar ronde oë, soos kristal, 

Kyk al die dieptes deur, 
En die suringblomme op die wal 

Strooi rondom haar hul geur. 
Dan gly sy oor die klippe daar 
Om groen en blomme op te gaar. 
Die klimop en krulkrans pluk sy af, 
Om 'n ruiker te maak vir haar watergraf, 
En sy soek langs die biesie-poltjiesry 
Om 'n waterhoendertjie-nes te kry. 
En eer die sterre afdraand gaan 
Agter die skyn van die volmaan aan, 
En eer die skemer-daglig spruit, 
En die vinke in die ruigte fluit, 
En die mêrewind deur die biesies suis, 
Dan kruip sy terug na haar waterhuis— 
Die seekoegat-vrou, die waterwyf. 
Met `n groen slykgordel om haar lyf. 

XLIV. 


Susanna, waar die blare suis 
Sag deuntjies van die suidewind, 
Waar oor wit kieselsteentjies bruis 
Die witter water, daar, my kind 
Hoor al wie ore het om te hoor, 
O: wie verstand het te verstaan, 
Wat water, wind of blaar in koor 
Wil sê voordat hul lied vergaan. 


Dis glad nie wat ons dink dit is, 
Soos pa praat of die predikant: 
Dis heel iets anders. Niemand gis 
Die waarheid op die ander kant. 
Maar elke diertjie of goggatjie 
Dié het verstand, dié kan verstaan 
Wat water sing of wind; vir dié 
Praat albei eer hul stem vergaan. 


En jy, Susanna, as die wind 
Jou geel voshare streel, miskien 
Kan: jy ook iets verstaan, my kind, 
En waar daar niks nie is, iets sien. 
Ek gee jou hierso vir vermaak 
Wat ek'as kind gehoor het. Val 
Wat ek jou hier bring, in jou smaak, 
Dan is dit loon genoeg. Dis al. 

Neem wat ek gee, Susanna. Vra 
Nie waarom of hoekom nie. Droom 
A1 slaap jy nie, en sê maar: j,Ja, 
Ek doen dit net maar soos my oom 
Wat versies maak en vissies sien 
Waar glad geen water is nie. Hy 
Sê dA4r is ander goed; miskien 
Is daar ook ander goed vir my.” 

XLV. 


Dit is die einde! Wat het jy gewen? 
Verdriet van wat tevore joue was, 
Verdriet wat vreet soos yster heet met vuur 
'at gloeiend in die vlees sy vyand ken. 
Dit is jou loon hier op die laaste uur, 
Dit jou vergoeding vir die sware las 
Hier op die einde—alles wat jy wen. 


Dit is die einde! Wat het jy behaal? 
Smart wat genadeloos jou siel verdruk 
lin hoop op wat hiernamaals kom, verslaan. 
'n Nuwe wêreid, grys verbleek en va aal, 
in Sodoms appels wat in as vergaan. 
Jy het gewerk, gehoop, gely, gebuk— 
En dit is alles wat jy nou behaal. 


Dit is die einde! Wat het jy gekry? 
isllende, jammer, droefnis dag en nag, 
Met nou en dan 'n greintjie van plesier, 
Wat wegglip soos die skadu's oor die vlei, 
Waarmee geen mens 'n arwelfees kan vier. 
Vir al jou afgewerkte sielekrag— 
Dis alles op die einde wat jy kry. 


Dit is die einde! Wat kan jy verwag? 
Dat wie jou hier geken het, sal vergeet 
Hoe klein jou siel in armoed hier moes krimp, 

Te suinig af te gee van al sy prag— 
'n Sieltjie selfs te min om oor te skimp; 
Om stil te slaap: van niks meer iets te weet— 
Dit is die grootste wat jy kan verwag! 

RT VI. 


Waar die koue noordpool-naarheid 
Die rotse bewerig maak, 

En die skitterende nooderligte 
Oor die woeste ysveld waak, 


Waar teen die groen ysblokke 
Die groen seewater bruis, 

Daar in die noordpool-wêreld 
Het die wit ysbeer sy huis. 


Hy's wit soos fyn wit donsies 
Van winter se kapok, 

En sy berevel is lank van haar 
Soos `n wit anghorra-bok. 


En sy ogies fonkel geler 
As die noorderson se skyn, 

vat blink voor sy helder sonnelig 
In die noordpool-nag verdwyn. 


Hy's warm en sag in sy beregrot, 
Wat tussen ysblokke is; 

Daar slaap hy deur die noordernag 
En eet sy noordpool-vis. 

Daar sien hy hoe die walvis spuit, 
En die robbe rondom speel; 

En die klein yswolfie is sy maat, 

Met `n vel soos wit ferweel. 


En bo hom swerwe seevoëls 

Wat van ou Ysland kom, 
Waar in die swarte skadu-berg 

Die heks van Hekla brom. 


XEVII. 


Verroes is sy loop, verroes is sy haan; 
Sy trekker is styf; sy korrel is plat; 
Sy waarde is niks nie; sy nut is vergaan. 
Hy's sat van sy skietwerk, sat, 
Arme ou roer! (Gedaan, 
Afgelewe en afgewerk. 
Vroeër so mooi, So nuttig, so sterk: 
Nou is jou glorie vergaan. 
Wie wil jou hê, roer? Wie sal jou koop 
Met jou ou verroeste dubbelloop? 
Wie sal jou eer, roer, wie sal jou hou 
Vir 'n ding wat iets werd is, nou? 


Moenie so praat nie. Wat weet jy 
Van die eer en die roem wat 'n roer behaal? 
In die veraf jare lank verby 
Het hul met my gepraat in `n ander taal: 
,Flukse ou roer! My vrind, 
My maat en my maat se maat!” 
So het my baas gepraat. My kind, 
Het iemand ooit so gepraat 
Met jou in die dae al lank verby? 
Het jy ooit so eer en roem gekry 
Vir wat jy gedoen het in die tyd 
Toe daar nood in die land was en harde stryd? 


Hang my op naas die rooi kruitblikkie— 
Hy was my maat in die ou tyd, kind. 

Ek laat niemand meer skrik nie. Selfs die kwikkie 
Kom sit op my loop en verklaar my vrind. 

Ek is afgelewe. Nou ja, 
Afgelewe en afgewerk— 

lik wat vroeër so goed en sterk 
Saamgewerk het met die wa 

Daar in die woeste wilde veld 

As maat van die eerste Voortrekker-held. 

My werk is gedaan, dit is klaar met my— 

lk dink aan die dae al lank verby. 

XEVIIL. 


Ek het `n mannetjie van potklei gemaak 
Met `n hoed en `n baadjie, met skoene en broek; 
Nou moet ek vir hompie `n speelmaat soek. 


Hier is `n perdeskoen, krom en gekraak, 
Met die spykers daaruit en die gate vol gruis— 
Is dit nou 'n speelmaat vir hompie tuis? 


Hier is 'n padda wat slaperig sit gaap, 
Duislig blind in die sonneskyn— 
Nee, maar vir hom is potkleitjie te fyn. 


Hier is 'n koggelman. Stadig, jou swaap! 
Ek wil jou net kry om 'n speelmaat te wees, 
En jy blaas al so hard: jy is amper al hees. 


Hier is 'n skoenlapper, groen, wit, en blou; 
Flink in die son vlieg hy bowe die blom— 
Dis nou `n eersteklas speelmaat vir hom. 


Nee, ek wil liewers potkleitjie behou— 
Self met hom speel as hy speelmaat wil hê, 
Self met hom praat as hy iets het te sê. 


Ouboet 'sê : ,,Jan, jou potkleitjie is stom: 
Hy kan nie praat nie; hy is mos maar klei— 
Net maar so dood soos die kors op die vlei.” 

Ag, ek weet beter. Potkleitjie—vir hom 
Is dit nie nodig om lewendig te wees nie: 
Kan hy nie praat nie, hy is tog nooit hees nie. 

Es 


Sing, vinkie, sing! 

Dis lekker vir jou om te sing 
As die son sy sonskyn bring 

Om die pad met goud te saai 
Waar die wilgertakke swaai 

As die koel veldwindjie waai. 


Sing, vinkie, sing! 

Ek wens maar ek kan fluit 

Soos jy, dag-in, dag-uit, 

Oor die water, oor die vlei, 
Waar die wit aandblompies sprei 
'n Blomtuin wit vir my. 


Sing, vinkie, sing 

Hier waar jou nessie swaai, 

Met vinkietjies belaai! 

[eer hulle algar ook te sing 

Vrolik en vlot as die sonskyn bring 
Goud vir die mêre en middag. Sing, 
Vinkietjies, sing! 


L. 


In 'n gat daar onder die sukkeldoring 
Het `n dwergie-man sy huis. 

Die mure daarvan is goudgeel klei, 
En die vloer van silwergruis. 


En die lampe is klein vuurvliegies, 
Wat skitter soos sonneskyn 

As die groen van die skemeraande val, 
lin die son se glans verdwyn. 


Die stoele is bergkristalle, 
Wat onder die liggies blink; 
Die tafel `n groot wit paddastoel, 
Met sv steel in die gruis gesink. 


Die kussings is fynste wit kapok 
Uit tingtinkie-nes gesteel; 

n die deurgordyn is 'n mierkatvel, 
So sag soos sag ferweel. 


Hier lewe die dwergie die jare deur 
Waar niemand hom ooit sal stoor; 

En hy en sy vrou kom net maar uit 
Om water te haal uit die voor. 

En die kinders die sê as hul altwee sien: 
4Kyk daar loop die muisies gou!” 
En hul weet nie wat hulle muisies noem, 

Is die dwergie-man en Sy vrou. 

El. 


Onder die waboom sit ek en wag, 
Onder die skuil van sy blare, 

Vroeg in die mêre; die oos is nag, 
Donker soos komende jare. 

Alles is stil om my, alles gesus— 
Net maar die jakkals hou losie. 

Flou word die sterre, hul smag na hul rus, 
Flou word miskien selfs die Josie. 


Hier op my vuurtjie daar brand nog 'n tak, 
Wit met die as wat so mooi is; 

Rondom hom 1ê al die kole, verswak, 
Gees van die vuur, wat nog rooi is. 

Swart is die wêreld, maar groen in sy swart, 
Purper en bruin oor die bossies. 

Koel waai die windjie, vergeur tot sy hart, 
Vol met die ruik van die klossies. 


Koeler en koeler word alles en los 
Ryp vir die komende jare, 

Swanger met bloeisels die waboombos, 
Swanger met dou sy blare. 

Ver in die ooste daar offer die son 
Strale wat stry met die skade— 

Netnou is oor my die bloue blafon, 
Netnou die dag se genade! 


ET. 


Grysblou bulte voor my en die motreënmis op die pad, 
in 'n pêrel-besaaide witdoring met sy bas en sy 


blare nat; 
Nêrens die lag van die lug nie; die lied van die veld 
versmoor 
Deur die sag, sag stadig sanik van die reën wat jy 
orals hoor. 


Rou in die rond en route waar gister die rykdom was, 

Geur van die geil blomruigtes en groen van die nuwe 
Tas; 

En die wêreld orals grys, verlate en eensaam stil, 

Krag ontbloot van kragte in die son se skyn verspil, 
Soos 'n man wat moeg gebuk loop, sy hart deur haat 

versteen, 
Met sy liefde lank verwaarloos, alleen, alleen, alleen ! 


Gryns teen my, hemel en wêreld, sonder glimlag, 
sonder groet, 
Grimmig vir skuldvergelding, vir bloed wat boet vir 
bloed; 
Dek my die newelwolke en die motreënmis oor die pad, 
Soos die takke van hierdie witdoring met sy bas en 
sy blare nat, 
Hier waar ek skuil kan vinde in die aand eer die skemer 
slaan— 
'n (Groen swart sluier om my as my laaste dag 
vergaan; 
En my oë sien die lyke, my ore hoor die ween, 
As ek huiwer in die skadu hier, alleen, alleen, alleen ! 

Ja, ek was ryk met die skatte van die rykste konings- 
prag, 
Ryk in die ruwe weelde van my wilde heidenmag. 
My woord was `n woord van dwang vir wie woord of 
dwang verstaan; 
En my heerskappy was hoog soos die lig van die 
nuwe maan. 
Ek was koning van `n volk, regter en hoof voorheen, 
En ek huiwer hier vannag, alleen, alleen, alleen ! 


O, wit-gekleurde geeste wat eenmaal mense was! 
Rooi van die lippe en blou van die oë vergaan 
SOOS gras 
Waarop die somerson met sy brandende strale skyn; 
Groen in die mêre die gras; verkwyn in die aand, 
verkwyn 
O, wit-gekleurde geeste waarteen ek skuld bely, 
Neem wat ek het, my lewe—neem dit en laat my bly, 
Hier waar ek huiwerig wag op niks wat my siel kan 
seën, 
'n Vonk wat nie meer lig het nie, alleen, alleen, alleen! 


Nou is dit tyd vir my eer die dagbreek se perlemoer, 
Bont met die mOrebloed, in die ooste begin te roer— 
Tyd om wat lewe hou, aan die swart geheim te gee, 
Sonder om wins te vra soos die reën aan die 
gierige see. 
Ek het gelewe, gewerk; is dit maklik of moontlik nou 
Om iets wat ek ooit gedoen het, te ontdoen met my 
 naberou? 
Dek my die sluier van die nag, en die motreënmis oor 
die pad, | 
Soos die takke van hierdie witdoring, met sy bas en 
sy blare nat! | 

